Anak Juga Ingin Dihargai Dalam Hidupnya. Deep Perkongsian Ini.

Pengorbanan anak anak.

Bila ibu bapa bekerja, anak anak banyak berkorban kan.

Setiap hari, mereka terpaksa kita kejut awal pagi.

Mata mereka masih belum terbuka pun kita sudah angkut ke rumah pengasuh/taska.

Bila petang menjelma barulah nampak muka ibu dan ayah.

Ingat lagi tak, bila kita tiba tiba perlu hadir mesyuarat. Sepatutnya balik pukul 4, tambah mesyuarat jadi pukul 6.

Anak anak di rumah pengasuh ternanti nanti.

Mana ibu dan ayah tak sampai sampai lagi.

Itu belum lagi kalau ada kerja luar.

Bila ada kursus, kita terpaksa tinggalkan anak di rumah pengasuh, rumah nenek atau rumah sesiapa sahaja yang kita percayai.

Anak anak perlu berkorban lagi

Merindui kita dan ternanti nanti kepulangan kita.

Saya ingat lagi masa pergi program Tingkatan 2 di Kem Tentera, ada cikgu cikgu yang bawa anak kecil.

Kesian mereka.

Suasana di sana panas dan tidaklah selesa seperti di rumah.

Anak anak itu berkorban keselesaan mereka demi bersama ibu masing masing.

Itu belum lagi yang terpaksa bawa anak masing masing ke tempat kerja.

Terutamanya cikgu cikgu yang ada kelas malam, kelas dihujung minggu.

Mereka terpaksa bawa anak anak kerana tiada pengasuh.

Bayangkan anak anak yang sepatutnya berehat dan bermain di rumah terpaksa dibawa bersama demi kerana tugas.

Bila difikirkan balik, bila kita bekerja.

Bukan diri kita saja yang letih dan bukan kita sahaja yang berkorban.

Tapi anak anak juga berkorban bersama sama dengan kita.

Jadi, sesekali, ucapkan terima kasih kepada anak anak kerana memahami kerja anda.

Ucapkan terima kasih kepada anak anak kerana behave well semasa berada di rumah pengasuh.

Ucapkan terima kasih kepada anak anak kerana sanggup berpenat lelah bersama sama anda.

Sumber: FB Puan Farhan


“Bulat Dah Pipi, Makin Sihat & Comel.” Gambar Terbaharu Adik Ainul Tumbuh Gigi, Dr. Amalina Puji Makin Tembam

Lama tidak mendengar khabar bidadari kecil bernama Ainul Mardhiah. Bayi kecil yang sebelum ini melakukan pembedahan  pada 25 Mei 2019 yang mengambil masa selama 5 jam bagi mengeluarkan tumor seberat 200g pada mulutnya yang dikenali sebagai germ cell tumour.

Terbaru dalam satu paparan instagram milik ayahnya, adik Ainul yang kini berusia 17 bulan menunjukkan perkembangan yang baik. Menurut ayahnya, Ainul kini sudah tumbuh dua batang gigi!

Yay saya dah ada dua batang gigi! Ini pun tengah gatal lagi gusi ni.” kongsi Ahmad Safiuddin menerusi instagramnya.

Perkongsian tersebut mendapt reaksi dari netizen. Rata-rata mengakui Ainul kini semakin sihat dan montel dengan kecomelan dan pipinya yang semakin gebu.

Malah, perkembangan Ainul turut diakui oleh Dr. Amalina Che Bakri yang memuji si kecil ini semakin sihat dan tembam.


Ibu Ini Kongsi Cara Nak Kemas Baju Supaya Lebih Sistematik. Sungguh Inspirasi!

___________________________________________________________________

Seperti dijanjikan, ini perkongsian hani mengenai pengurusan pakaian . Macam kebanyakan mak-mak, isteri-isteri, house chores yang hani paling malas nak buat ialah melipat baju.

Punyalah malas nak melipat baju, sampaikan hani ckp kat alif nak korbankan satu dinding kat bilik tidur kedua utk dijadikan “open wardrobe”. Memandangkan sebelum ni pun mmg dah sangkut dua penyangkut tu utk jemur baju lembap (rumah flat; jemur baju dlm bilik je); so hanya tambahkan lagi dua penyangkut kat sebelah tu, makanya semua baju harian kami suami isteri sangkut kat situ.

Nampak mcm tak banyak je kan baju harian nya  tapi last spring cleaning tahun lepas banyak baju yg hani buang dan dermakan. Sbb kadang2 mmg jenis suka menyimpan pakaian kan tp pakai nya baju yg sama berulang2 haha so simpan yg akan dipakai shj.

Untuk tips pengurusan pakaian hani:

✅kena buat spring cleaning baju yg banyak2 (sebetulnya enam bulan sekali kena rombak baju2). i.e

❤baju yg dah tak muat boleh diberi orang
❤baju yg koyak (yg kita rasa kita akan jahit tp dah lebih sebulan tak jahit2, boleh lah dibuang haha sbb kalau baju tu “penting” atau kita sayang confirm kita dah jahit tak tunggu berbulan haha)
❤baju, tuala, cadar yg kotor dan lusuh (tak boleh dihilangkan kotorannnya, bertaik lalat) boleh lah dibuang
❤baju free atau baju promosi yg kita tak akan pakai dah boleh diberi org atau diguna semula.

✅gunakan rule ni: satu baju masuk satu baju mesti keluar. Selagi tak perlu baju baru masuk, jgn beli. Haha perempuan nak bersederhana bab ni mmg payah. Tp dah dua tahun, ini lah prinsip hani haha. Kalau nak membeli juga, maknanya ada satu helai yg kita takkan pakai, boleh lah dijual atau diberi orang haha

✅Gunakan penyangkut baju (hanger) yang satu jenis, bentuk dan paling tidak pun satu warna je. Supaya semua nampak kemas dan seragam.

✅Menggosok pakaian dan tudung ke tempat kerja seminggu sekali (gosok lima pasang terus; jimat masa dan jimat tenaga). Suai padankan terus pakaian dan tudung. Jimat masa pagi2 nak pg kerja.

✅untuk tuala, khaskan dua helai tuala utk seorang. Sebab setiap minggu kita akan basuh tuala, nak tunggu tuala tu kering, ada tuala ganti. Rumah kitorg takda dryer haha. Sediakan dua tuala utk tetamu.

✅untuk cadar dan sarung bantal – masa lipat cadar, masukkan sekali set sarung bantal dalam lipatan cadar tu. Memudahkan proses menukar cadar setiap minggu. Boleh belajar cara yg sebetulnya utk melipat cadar supaya lebih kemas.

✅mana-mana pakaian yg lebih2 yg rasa nak simpan, boleh simpan tp simpan dlm bekas tertutup (utk elakkan debu bertahun) dan pastikn bekas berlabel. Hani prefer bekas tak transparent supaya tak nampak isi barang dlm tu.

Open wardrobe bahagian ibu dan ayah Aqil , atas bahagian Hani, bawah bahagian suami. Seronok je tengok bakul tu kosong je selalu haha. Hanya guna utk masukkan baju basah dari mesin basuh

Atas bahagian baju basah utk jemur. Lepas kering, transfer je ke tempat baju kering kat sebelah kanan tu. Selalu buka langsir supaya cahaya matahari boleh masuk dan keringkan baju.  Bawah bahagian hanger.

Bila jemur baju, hani akan pastikan baju tu diterbalikkan ready to wear. So kalau dah kering terus ambil dari sini je pun ok dah ?

Tips kalau nak jemur baju dalam rumah:

✅pakai pencuci baju yg sesuai utk indoor drying (ada tulis anti-malodour) so baju tak akan berbau kepam dan hapak. Hani suggest Top (untuk jenis serbuk) dan Breeze utk jenis liquid ?

✅jemur sebelah tingkap sedekat mungkin

✅ada pengudaraan tambahan (on kipas)

✅jgn jemur baju banyak2 sekali gus (jarak2 baju) – dalam gambar ni baju ni dah kering haha tak transfer ke bhgn kanan lg


“Nampak Je Rock, Tapi Pandai Didik. Anak-Anak Sayang & Hormat Dia.”  Anak Luah Rasa Rindu, Respond Qimie Screen Dipuji Netizen.

Kasih seorang ayah…Bukan mudah untuk melepaskan insan yang disayangi kepada orang lain. lebih-lebih lagi sejak kecil sehinggalah dewasa, ditatang bagai minyak yang penuh. Namun, apabila tiba masanya semua ibu bapa harus berbuat demikian. Lebih-lebih lagi bila mana sampai jodoh si anak.

Baru-baru ini tular satu video berkenaan majlis perkahwinan anak penyanyi Kumpulan Screen bernama Qimie. Dalam video tersebut memaparkan di ayah yang mencium pipi menantu  usai majlis akad nikah anak perempuan sulungnya Siti Hadirah.

Selesai majlis akad nikah dan majlis bertandang di pihak lelaki, Qimie atau nama sebenarnya Hajimi Haji Ibrahim dilihat berkongsi status anak sulungnya.

Perkongsian tersebut bagi membalas status anaknya yang seakan-akan merindui mereka sekeluarga.

“Ingat duduk KUIS je homesick. Tapi takdelah homesick sangat nangis2. Ni duduk ikut suami pun homesick sampai nangis2 ? padahal dekat je rumah ?

“Muka2 ni yang selalu aku pandang hari2. Tapi harini tak tengok rasa lain sangat terus merembes air mate aku tak berhenti ?,” tulis Siti Hadirah di dalam instagramnya.

Rata-rata netizen mengucapkan tahniah kepada Qimie . Tak kurang yang mengusik kononnya dia lebih touching dari anaknya.


Anak Cerminan Ibu Bapa. Ini Sebab Jangan Marah-Marah Pada Anak

_______________________________________________________________

Buli ada di mana-mana. Tak habis lagi cerita kes buli. Saya rasa seperti mahu berkata sesuatu tentang buli. Kita sedar atau tidak, buli berlaku tanpa kita tahu pun bahawa kita sedang membuli.

Situasi buli depan anak.

? Telefon atau whatsapp cikgu depan anak. Marah-marah cikgu. Bela anak keterlaluan tanpa dengar kata semua pihak. Anak dengar. Anak lihat. Ini buli cikgu. Kita tak sedar.

? Marah-marah maki hamun dalam kereta sebab ada orang nak potong line. Kita lagi sanggup ‘tak nak menyerah kalah’. Berjuang hingga ke titis darah yang terakhir, tak mahu bagi orang potong line sambil mulut maki hamun. Anak lihat anak dengar mak ayah maki hamun dan tak bagi laluan. Ini buli atas jalan. Kita tak sedar.

? Kita pergi kedai makan. Dapat makanan lambat. Atau dapat makanan salah. Maki hamun pekerja. Cakap depan anak. Anak lihat anak dengar. Mak ayah langsung tak ada empati. Bangun tinggal kedai makan sambil promote ke anak jangan datang kedai tu lagi. Anak belajar – oh begini rupanya.

? Kita ada urusan di telefon atau di kaunter. Tak puas hati. Marah-marah depan anak. Anak lihat anak dengar. Kita tetap mahu puaskan hati, viral di fB dan whatsapp. Burukkan orang kaunter dan yang terima panggilan. Yang tak tahu hujung pangkal makin api-api kan. Anak lihat anak dengar. Oh nanti ikut macam ni kalau ada masalah.

? Anak dapat markah rendah. Kita boikot dia. Kita rendahkan dia. Sikit pun tiada yang betul di mata kita. Maka kita mula tidak adil. Kita buli dia dalam tidak sedar. Rasakan! Siapa suruh malas belajar. Ini buli tanpa sedar. Kita tak dekati dia. Kita tak tahu apa yang dia hadapi.

? Anak kita menangis. Sebab gaduh adik beradik. Kita marah. Kita paksa dia diam. Kita kata anak orang lain tak menangis pun. Anak orang lain tak gaduh pun. Kita tak tanya sebab apa. Kita tak tahu punca. Kita tak cuba dekati. Yang paling teruk bila kita kata pada anak kita – nanti mak marah dia. Nanti mak cubit dia sebab buat Nana. Oh macam tu ye cara nak selesaikan masalah? Buat balik orang tu ye. Oh macam tu.

Sedar ke tidak kita ni?

Semuanya bermula dari rumah.

Semuanya bermula dari kita sebagai ibu bapa.

Saya ingatkan diri kita sendiri. Supaya kita jadi contoh tauladan baik kepada anak-anak.

Bila anak sudah besar, dia jadikan apa yang dia dengar dan lihat.

Dia tak pernah lihat kasih sayang di hadapan matanya.

Dia tak pernah dengar ucapan terima kasih dan maaf.

Dia hanya disaji dengan sifat ego dan amarah.

Dia tak pernah di peluk, dihargai.

Dia tak tahu contoh baik yang dia harus ikut.

Jom kita muhassabah.

Ada tak kita membuli? Di rumah, di atas jalan?

Ashikin Hashim


Wanita Ni Cuba Petua Dalam Sebulan, Akhirnya Nampak Perubahan. Rambut Tak Gugur Lagi & Semakin Lebat!

Melalui pengalaman rambut gugur dikalangan ibu-ibu selepas melahirkan anak seakan satu mimpi ngeri. Apa tidaknya, bangun sahaja daripada tidur berhelai-helai rambut jatuh  di atas bantal. Itu belum lagi apabila sedang menyukat rambut atau semasa dicuci, boleh dilihat bergumpal rambut gugur.

Tidak mahu terus-terusan begitu, apa kata anda mencuba petua yang dikongsikan oleh Nurtieja Sheikh Ismail Nurtieja ini yang juga mengalami masalah yang sama, namun berjaya diatasi dengan amalkan ini.

RAMBUT SEMAKIN LEBAT TANPA GUGUR

Ini adalah resepi mak mertua yang sebulan lalu yang tieja nak kongsikan. Sebab tengok adik buat macam menjadi.. jadi tieja cuba dalam sebulan .. alhamdulillah berjaya.. dalam seminggu dah nampak sebenarnya banyak anak rambut tumbuh bahagian depan.. Kena konsisten yee.. tieja alami rambut gugur mase pregnant haritu. Pakai macam macam syampoo tak jalan.. akhirnya buat pati macam ni baru jalan

BAHAN

SANTAN KELAPA (kadang kadang pakai yang kotak je )
ALOE VERA  Jika tak ade ALOE VERA boleh pakai OLIVE OIL

CARA BUAT :

2. Perah dan ambil patinya.

3. Kisar santan bersama aloe vera dan olive oil.

CARA PAKAI :


Anak Kidal, Jangan Paksa Mereka Ubah! Dr Sheikh Muszaphar Kongsi Banyak Kelebihannya

Orang yang kidal lebih banyak menggunakan tangan kirinya daripada tangan kanannya. Dia biasanya menggunakan tangan kirinya untuk berbagai-bagai pekerjaan seperti untuk menyikat rambut, memasak dll.

Angkasawan Negara, Datuk Dr. Sheikh Muszapahar Shukor berkongsi anak kembarnya Emelia sudah mula menunjukkan yang dirinya seorang kidal selepas banyak aktiviti dilakukan dengan tangan kiri.

Kata Muszaphar tidak mengapa jika mempunyai anak kidal, malah beliau menasihati supaya ibu bapa tidak memaksa anak mereka untuk berubah menggunakan tangan kanan seperti orang lain.

“Nampak macam Emelia bakal kidal sama macam Tasha, Dia menggunakan banyak tangan kirinya untuk melakukan sesuatu. Tapi terlalu awal untuk mengesahkannya.

“Jika anda perasan anak-anak kidal, biarkan dan biar dia selesa dengan caranya. Jangan paksa mereka ubah untuk menggunakan tangan kanan,” katanya.

Muszaphar berkongsi perkara berkenaan di akaun Instagram miliknya Emelia yang sedang makan dan memegang sudu ditangan kirinya.

Beritahunya lagi, dia pada mulanya seorang kidal sewaktu kecil tetapi telah cuba diubah oleh bapanya untuk menggunakan tangan kanan.

“Ia berlaku pada diri saya juga, bapa saya selalu mahu saya menggunakan tangan kanan. Mungkin itulah sebabnya saya mahir menggunakan kedua-dua tangan,” kongsinya.

Dalam pada itu, Muszaphar turut berkongsi beberapa fakta dan kelebihan menarik untuk orang yang kidal.

Some facts about left handed people

1. Only 10% of the worlds populatio

2. Right brain dominant

3. They fare better in creativity, imagination, daydreaming and intuition.

4. Not known to have better IQ’s in the latest 2018 study.

5. More left handed are seen in Males

6. Genes do play a role

7. They are better at Multi Tasking

8. They have an advantage on certain sports like Swimming. Fencing. Tennis and Boxing. They are better at video games too.

9. Twins are more likely to be left handed

10. 13th August is International Left Handers Day.

Sumber : Instagram Datuk Dr Sheikh Muszaphar Shah


Sweetnya Bermadu! 15 Tahun Berpoligami, 11 Anak Jadi Penyeri Keluarga

Sweetnya bermadu! Begitulah yang dapat digambarkan kehidupan keluarga ini. Jika orang lain menganggap ia menyusahkan, sebaliknya buat suami ini bersama dua isteri tercinta ia adalah kehidupan yang indah.

Kisah keluarga ini tular di media sosial telah meraih perhatian netizen. Ada yang memuji sikap dua isterinya yang sedia berkongsi kasih sayang suami.

Begitulah perkongsian Muhammad Faiz Hashim mengenai kisah keluarganya sempena menyambut ulang tahun kelahirannya. Bertuah miliki isteri-isteri yang menyayang dan saling bertolak ansur!

15 tahun hidup bermadu, 15 tahun berpoligami dengan baik
Perkahwinan itu amanah Allah. Perkahwinan itu juga adalah punca rezeki kita. Isteri pertama itu pembawa rezeki, isteri kedua penambah rezeki.

Jaga sebaiknya amanah Allah ini berkat dunia akhirat.
Alhamdulillah 22 tahun usia perkahwinan dengan isteri pertama dan 15 tahun usia perkahwinan dengan isteri kedua. Dikurniakan 11 orang anak-anak.

Syukur alhamdulillah 15 tahun berpoligami dengan baik saling menghargai, menghormati dan bertolak ansur antara satu sama lain.

POLIGAMI ITU INDAH

Sumber: FB Muhammad Faiz Hashim

INFO TAMBAHAN

TIP HIDUP BERPOLIGAMI:

1. Minta pertolongan Allah dengan berdoa kepada-Nya supaya diberikan kemudahan dan keberkatan dalam hidup berpoligami atau monogami.

2. Minta pertolongan daripada orang yang berilmu dan boleh dipercayai keperibadiannya supaya mereka dapat memberikan nasihat dan teguran. Beri keutamaan kepada mereka yang pernah berpoligami kerana mereka mampu menolong anda berdasarkan pengalaman sendiri.

3. Untuk isteri, jangan sering berprasangka sebaiknya sentiasa meluahkan dengan pasangan ketidakpuasan hati dan minta suami menjadi orang tengah seandainya ada perkara yang menimbulkan rasa kurang enak dalam perhubungan.

4. Bagi yang tinggal serumah bersabar dengan kerenah madu anda kerana mereka manusia biasa. Jangan ada rasa iri hati atau cemburu kerana ia boleh memburukkan lagi keadaan. Bertolak ansur dapat menjernihkan kembali kebahagiaan.

5. Suami sebagai ketua keluarga mesti berlaku adil dalam semua perkara. Walaupun sukar, tetapi ia perlu dilakukan dengan sepenuh hati. Jangan sehingga ada pasangan merasakan mereka kurang kasih sayang atau tidak diberikan nafkah zahir dengan sama rata. Rasa ketidakpuasan hati akan menyebabkan perbalahan berlaku.

6. Komunikasi adalah paling utama dalam perhubungan. Sentiasa menghantar mesej dan menelefon pasangan. Begitu juga sesama madu, anggap madu seperti saudara sendiri. Bina kepercayaan dan saling hormat-menghormati sesama sendiri.


Pernah Solat Dalam Bas, Abang Terharu Lihat Adik ‘Tegas’ Tentang Solat Ketika Belajar Di Luar Negara, Raih Perhatian.

Bukan calang-calang untuk kita supaya sikap sentiasa tawaduk melakukan amal ibadah walaupun jauh di perantaun dan ibu bapa. Lebih-lebih lagi, diri adalah seorang wanita.

Hanya hati yang cekal dan semangat tinggi sahaja mampu bertahan untuk menempuh segala cabaran yang datang.

Perkongsian saudara Muhammad Faisal  mengenai kegigihan adiknya yang juga seorang doktor merantau di luar negara.

Paling terharu katanya, adik perempuannya itu tidak pernah meninggalkan solat biarpun kesukaran mencari ruang ibadat khas.

Asalkan ruang itu bersih dan sesuai, ia menjadi ruang untuk solat. Malah katanya, adiknya pernah solat di dalam bas dan tempat persalianan baju.

Perkongsian ini telah meraih perhatian ramai, dan ramai yang memuji dengan sikap adiknya tegas dalam soal ibadat. Moga kita semua muhasabah diri untuk baiki diri menjadi lebih baik daripada hari ini.

Ni pic saya ambik curi-curi. Saya nak share ape yang saya nampak dari mata kasar say selama saya hidup bersama adik saya. Salah satu rahsia My Sis ni., hubungan dia dengan Allah. Dari dia kecil smpai besar solat dia tak pernah  tnggal mlainkn uzur saja.. bila saya tiba di bumi euro pd thn 2013 atau 2014..

First time saya visit dia, saya perna tengok dia solat di dalam bus, fitting room  dan  Al-Quran sentiasa di tangan dia. Kalayu nak tahu bukan senang nak jadi seorang Doktor. My sis bermula dari UPSR 5A, PMR 9A  dan SPM Straight A (10A).

Lepas tu sambung di Asasi MSU nak fight untuk biasiswa under Mara dpt pointer 3.8 bru layak pergi Poland tapi result dia hmpir 4 full. Under biasiswa Mara. Sampai poland 6 tahun kena berjuang lagi di tempat orang.

Result dia sebenarnya cemerlang di Poland. Saya tahu last minit. Yang  paling best selama dia dok asrama penuh dia tak pernah minta duit dari family dia.. betul-betul harap duit biasiswa oleh kerajaan n program pelajar cemerlang.. smpai form 5.. duit dia kumpul tu.. dia bg dkt my mom.. sy xpnh tgk dia terasa susah.. sy nmpk urusan dia mcm lancar je mcm dpmudahkn sgala urusan.. cool n rilex..

Walaupun psaingan dia kuat  dan banyak,  sampai ke hari ni masih tak berkerja lagi. Masih boleh lagi sponsor my mum  dan tak pernah lupa kepada family. Elaun dr biasiswa dia macam lebih cukup macam berkat rezeki dia.

My sis dah travel hmpir 15 negara saya rasa. Tanpa minta dr duit ibubapa dia.. pd diri dia handbeg paling mahal saya rasa tak sampau RM100. Balik Malaysia dia dah ada title sebagai doktor dah..

Masa depan yang cerah cuma nak beli kereta kancil  dan  sbuah rumah kepada my mom unguk permulaan. Saya nampak dia cuma jaga hubugan dia dengan Allah dan kedua  ibubapa dia. Siapa yang menjaga hubungan dia dengan Allah pasti Allah akan menlancarkan kehidupan dia sharian.. kalau orang tanya siapa mentor say smpai ke hari ni. Orang tu tak jauh. Adik saya sendiri, Dr Nurul Huda. \

Saya pernah di tegur dan di nasihat oleh dia. Walaupun abang. Saya menerima benda yang baik dari dia. Saya harap di dunia lebih mencabar ni. Adik-adik saya di pelihara oleh segala musibah dan  dlancarkn segala urusan mereka .


Habuk Takkan Melekat Kalau Bersih Kipas Guna Cecair Ini. Tak Perlulah Kerap Cuci Lagi!

Kipas bila kerap digunakan sepanjang hari akan menyebabkan banyak habuk dan debu mudah melekat.

Kita pula bukanlah banyak masa dan rajin sangat nak mencuci kipas selalu, sementelah nak mencucinya pula agak renyah. Kena buka satu persatu bahagian, jejaringnya juga perlu dibersihkan sempurna.Betul tak?

Kami kongsikan cara mudah dan paling senang untuk elak habuk melekat sekaligus, tak perlulah nak cuci kipas selalu.

Bahan-bahan:

1 penutup Cecair Pelembut Pakaian

Span

Cara Membuat:

Basuh kipas terlebih dahulu hingga tiada habuk.

Tuangkan pelembut pakaian dalam penutup botol dan jangan campurkan dengan air.

Celup span ke dalam cecair pelembut tersebut dan sapu pada permukaan dan jarring-jaring kipas.

Biarkan selama 5 minit dan bilas dengan air.

Lap dan pasang kipas seperti biasa kembali.

Selamat mencuba!


“Sweet Jer…”-Gelagat Tok Ram Kena Prank Dengan Isteri, Buat Ramai Yang Cair!

Gurau senda, usik mengusik antara suami isteri sepatutnya dikekalkan setiap masa kerana dengan adanya usik mengusik dalam rumah tangga boleh menjadi ‘rencah’ dalam rumahtangga untuk kekal bahagia dan romantis.

Beru-baru ini penyanyi Datin Alyah sekali lagi berkongsi momen manis bersama suaminya, Datuk Ramli MS di akaun Tiktoknya dan sekali gus mencuri perhatian dalam kalangan peminatnya.

Dalam perkongsian tersebut, Alyah telah memuat naik videonya bersama suaminya yang pada awalnya Tok Ram menyangka untuk merakam gambar berdua sebagai kenang-kenangan.

“Suami kita ni sejenis tak bole beza video ke gambar. Pernampakan saka dibelakang melompat-lompat,” tulisnya

Tertarik  melihat kemesraan dan kelucuan gelagat pasangan suami isteri ini, perkongsian tersebut telah meraih pelbagai respons dalam kalangan peminatnya.

Bahkan ramai yang turut memuji  Tok Ram yang kelihatan tidak garang, kelakar malah sweet apabila bersama isterinya, Alyah

Begitu juga ramai yang memuji betapa Aliyah dan Tok Ram meskipun jarak umur yang jauh namun tetap bahagia dengan cara mereka.


“Terimalah Sebagai Wasiat Iman & Pesanan Dari Ayah.”  Aeril Zafril Titip Nukilan Khas Buat Anak Sulung Bikin Ramai Terharu!

Baru beberapa hari menyambut hari ulang tahun kelahiran anak perempuan, kini pasangan sama cantik sama padan, Aeril Zafril dan Wawa Zainal sekali lagi mengadakan majlis. Kali ini untuk anak sulung mereka, Ahmad Fakharuddin Attar atau lebih mesra dengan panggilan Attar.

Sepertimana anak perempuan, Aeril juga turut membuat nukilan khas untuk anak sulung mereka sempena hari lahir yang ke- 8  tahun. Saban tahun, Aeril pasti tidak miss berkongsi catatan baik untuk isteri mahupun anak-anak setiap kali tiba hari-hari istimewa.

Hari ini genap usia 8 tahun putera ayah, AHMAD FAKHARUDDIN ATTAR. Seperti selalu, biarpun semasa mendodoikanmu, ayah akan terus menitip pesan buat anakanda tercinta sebagai ole-ole pedoman untuk waktu mendatang…

Attar…bukti pertama ikatan cinta suci mulia ayah dan mama. Biarpun awalnya dihempas badai gelora tapi hikmahnya menjadi sumber kekuatan buat kami, yang semuanya menjadi ‘manis’ akhirnya! Kebahagiaan demi kebahagiaan datang mencurah…

Sesungguhnya, mendahulukan dan mencari ‘REDHA ALLAH’ adalah kunci rahsianya. Attar kena genggam ini dan amalkan dalam hidup. insyaALLAH pasti ada jalan keluar dalam apa jua masalah yang menerpa. Ketahuilah nak, Kita tak kan mampu memuaskan hati semua manusia dan berbuat sesuatu untuk mencari redha manusia adalah hal yang sia- sia!

Ayah tak mahu Attar menempuh sama alam kejahilan ayah dulu. Cukuplah ayah seorang. Sebab itu, daripada kecil sampai menjangkau Attar dewasa nanti, ayah tak pernah lelah mendekatkan Attar pada jalan-jalan mencintai dan dicintai Tuhan.

.
Mudah2an di mana dan sebagai apapun Attar berdiri, ALLAH selalu memelihara dan melindungimu ketika penjagaan ayah tidak lagi sampai padamu. Namun walau sejauh mana pun terpisahnya kita, tetap nanti ada untaian doa dan kiriman ‘hasanah amal jariah’ bagi ayah dan mama.

Bila tiba saatnya, Attar akan ganti tempat ayah untuk menuntun dan menjaga adik-adik . Ikat hati kalian dengan iman dan taqwa kerana itu yang menyatukan hati dan perasaan yang hakiki. Berapa ramai yang luarannya tampak bersama dan bersatu tapi sekadar jasad sahaja. Sedangkan hati mereka retak seribu…

Sekiranya ada antara kalian yang sudah atau mahu ‘tergelincir’ dari jalan yang diredhai Tuhan, nasihati penuh hikmah dan santuni membimbing kembali. Ingat kan juga janji mereka pada ayah & mama..

Sungguh Iman & Taqwa tak dapat diwarisi tapi Attar terima lah ini sebagai wasiat Iman dan pesanan yang soheh daripada ayah yang merindukan & mahu anak-anaknya selamat & menyelamatkan serta berjaya dunia akhirat.

Selamat Ulangtahun Kelahiran ke-8 puteraku, Attar! Peluk cium penuh kasih sayang ayah tanpa batas padamu.


Makanan Beri Kesan Pada Tubuh? 6 Mitos Makanan Yang Tak Boleh Dipercayai!

Adakalanya kita takut hendak ambil satu-satu makanan itu kerana bimbang memudaratkan tubuh badan kita. Tak kurang juga ada makanan yang dikaitkan dengan kecantikan kulit, tak kurang juga dengan masalah bau badan.

Soalnya benarkah makanan ini sangat mempengaruhi? Atau ia hanya sekadar mitos? Semuanya terpulang pada diri kita sendiri dan ikutlah kesesuaian badan.

Apa yang kita perlu tahu, setiap kandungan yang terdapat di dalam makanan mempunyai khasiat tersendiri. Mitos atau salah faham mengenai sesetengah makanan ini timbul mungkin kerana sikap masyarakat dulu-dulu yang terlalu berhati-hati. Jadi tepuk dada dan tanyalah selera.

1. Bawang punca badan berbau?

Jangan takut makan bawang kerana bawang bukan punca badan anda berbau. Bau badan muncul apabila peluh bercampur bakteria yang hadir pada lipatan tubuh seperti ketiak.

Bawang hanyalah penyebab suhu tubuh badan meningkat sehingga membuatkan anda berpeluh tetapi bukan bau badan!

2. Biji jambu punca sakit usus?

Ada yang berpendapat memakan biji jambu boleh menyebabkan masalah pada usus. Hakikatnya, penyakit usus adalah disebabkan oleh hadirnya bakteria patogen yang menjangkiti usus besar.

Biji pada jambu tidak mungkin tersumbat di dalam usus kerana biji jambu keluar ketika membuang air besar.

3. Timun punca keputihan?

Ramai wanita gerun memakan timun kerana khuatir berlaku keputihan. Keputihan terjadi kerna keadaan alat sulit yang lembab dan sikap malas menukar seluar dalam sehingga menyebabkan pertumbuhan bakteria. Malah, timun tidak mengandungi bahan yang boleh menyebabkan keputihan.

4. Lemon campur kicap punca sakit perut?

Jika sebelum ini anda pernah disuruh mengamalkan mengambil perahan limau nipis atau lemon dan ditambah dengan kicap untuk menyembuhkan batuk, jangan ragu-ragu melakukannya.

Hal ini kerana, limau atau lemon mempunyai asid tinggi yang dapat membunuh bakteria punca batuk. Kicap pula bertindak sebagai penyeimbang rasa masam dari limau nipis atau lemon. Ia sama sekali tidak memudaratkan perut anda.

5. Buah salak punca sembelit?

Ramai yang menjauhi buah salak kerana khuatir najis akan menjadi keras. Tolak tepi kepercayaan ini kerana buah salak mempunyai kandungan serat yang tinggi sehingga memudahkan anda membuang air besar dengan lancar.

6. Bayam punca urat timbul?

Memilih bayam atau pucuk ubi sebagai menu boleh menyebabkan urat timbul dan sakit. Jangan risau kerana ia tidak benar kerana semua jenis sayuran adalah baik untuk keperluan tubuh malah sayuran ini mengandungi banyak serat untuk melancarkan pencernaan. Sakit urat adalah berpunca daripada toksin yang banyak serta pengambilan garam berlebihan.

7. Buah nenas punca gugur?

Tidak ada bukti ilmiah mengenai hal ini. Malah, nenas mengandungi enzim bromelain yang dapat mencerna protein di dalam makanan agar lebih mudah terserap oleh tubuh. Secara tidak langsung, janin berkembang dengan baik kerana cukup zat. Mengambil nenas membantu mengurangi masalah kolesterol dalam darah, diabetes dan penyakit jantung.


Nak Anak Rapat & Patuh Dengan Ibu Ayah, Dr Ni Kongsikan 7 Teknik Mudah Ni. Confirm Menjadi!

Seronok rasanya bila hubungan kita anak beranak sentiasa rapat dan mesra sejak kecil hinggalah mereka dewasa. Ada waktunya boleh bergurau, usik mengusik, berbual dan dalam masa yang tertentu jika ditegur atau diberi arahan oleh ibu ayah diterima dengan baik.

Bahkan menurut perkongsian Dr Ahmad Luqman Bukhari, anak-anak ini bila keras hati atau menjauh daripada kita, sebenarnya kesan daripada sikap ibu ayah yang suka menengking dan marah-marah kepada anak-anak.

Namun jika anak-anak dilayan dengan baik, yakinlah anak tersebut akan menjadi anak yang paling rapat dan patuh arahan dan sekali gus penyejuk hati ibu ayah.

Oleh itu, ketahui 7 teknik mudah yang boleh dipraktikkan untuk membantu merubah anak-anak menjadi lebih mesra dan baik terhadap kita. Dan ini saranan daripada Dr Ahmad Luqman dan jadikan panduan.

Bahaya! Ingatlah, jangan cepat nak tengking atau naik tangan bila si kecil tu tak dengar cakap kita. Tak ada anak yang dilahirkan degil. Tapi bila dah kerap sangat kena marah dan kena maki, itulah yang buatkan hati dia jadi keras.

Anak kita tu sebenarnya boleh je berubah jadi anak yang paling rapat dengan kita dan patuh arahan bila kita amalkan 7 teknik mudah ni:

#1. Kerap cium dahi dan peluk

si kecil kita tu. Cubalah jadikan rutin setiap kali lepas solat terus peluk cium anak anak kita tu. Kita kena banyakkan memberi (sentuhan kasih sayang) sebelum layak nak menerima (kepatuhan anak pada arahan kita).

#2. Biasakan untuk rendahkan tubuh kita atau melutut masa bercakap dengan si kecil tu supaya mata kita dan mata anak pada aras yang sama dan ada eye contact yang bagus.

#3. Sebutkan ayat ayat yang pendek dan ringkas masa berikan arahan pada anak kita.

#4. Bila kita duduk duduk dengan anak, letakkanlah smartphone tu kat tepi sekejap. Fokus sepenuhnya untuk bermain atau bergurau senda dengan si kecil tu.

Gelak ketawa yang terhasil tu akan menerbitkan hormone oxytocin dan buatkan kita dan anak sama sama rasa lebih tenang dan bahagia.

#5. Perhatikan baik baik keperluan asas si kecil tu samada dah dipenuhi atau belum.

Mungkin dia tak dengar cakap kita waktu tu kerana dia tengah lapar, mengantuk, rimas atau emosinya berserabut sebab baru je lepas bergaduh dengan adik beradik yang lain.

#6. Banyakkan ucap terima kasih bila dia lakukan perkara yang baik supaya anak kita sentiasa rasa dihargai.

#7. Tarik nafas dalam dalam dan kawal emosi kita tiap kali datang rasa nak marah. Entah entah anak kita tu asyik melawan bukan sebab apa tapi kerana otak dia dah terbiasa berada dalam keadaan ‘Fight and Flight’ akibat kerap dimarahi.

Tolong share ilmu ni dengan pasangan masing-masing ye. Jangan terkejut kalau anak kita nanti jadi lebih patuh, lebih senang dengar kata dan lebih tenang emosinya bila dia dah mula ada strong connection dengan kita.


Petua Ini Bantu Turunkan Kolesterol. Patutlah Ramai Share Cara Penyediaannya.

Tidak dinafikan kesihatan amat penting dalam kehidupan kita sehari- hari. Dengan memiliki tubuh badan yang sihat, seseorang dapat melaksanakan aktiviti harian tanpa masalah.

* update.
Pada yg ada gastrik mak aji tak berani nak sarankan. Ini bukan ubat ye. Ini remedy utk normalkn bacaan kolestrol.

Cara minum, segelas sebelum sarapan pagi. Kalau baru nak cuba, minum dulu air kosong selepas.bgn tidur dan baru minum air ini. Dlm sehari boleh minum berkali2. Mak aji biasa habis 2L dan tetap minum air kosong. Pg2 mak aji tak blh lari dr nescafe ais. ☕

Alhamdulillah.
Mak aji ada berita nak kongsi ni
Beberapa purnama nan lalu…
Bacaan kolestrol telah naik kpd 6.9. Masa tu doktor nak on ubat turunkan kolestrol tp mak aji kata..doktor bg sy turunkan bacaan secara natural dan sy kawal makan.
Kemudian selepas ambil ujian darah di makmal.. bacaan menurun kpd 5.3
Kali ini doktor kata.. kita teruskan ikut cara puan. Tp awas, jaga makan sbb kita akan jumpa selepas hari raya (puasa).
Dari berjumpa doktor 4 bulan sekali.. doktor kata kita jumpa 6bln sekali ye.

18 Julai lalu, berpagi2an mak aji di hosp ambil darah. Utk cek tekanan darah tinggi, kencing manis, lemak dan bacaan kolestrol.

Hari ini 29 Julai, seronok sgt doktor td. Alhamdulillah mak aji normal. Bacaan kolestrol mak aji dr 5.3 telah turun kpd 3.3. NORMAL!
DT dan KM alhamdulillah pun tak ada. Lemak pun 1.1.

Opsss..apa rahsia nya ye? Tu lah.. cuba kalau jumpa anak kecik mak aji.. nnt anak kecik mak aji cakap tu….UMI MINUM AIR KENTUT! My goodness kan..kanak2 . Resepi KLIK PADA GAMBAR PERTAMA ye.

(Limau kasturi tu lgsg tak digunakan dlm air ni. Limau kasturi tu sy buat resepi limau kasturi asam boi. Kena jeruk 3 bulan. Baru boleh minum )

IKUTI CARA PENYEDIAANNYA

Air Cholestrol Free

Air 6L
Lemon 3 biji
Lemon tu digosok2 dgn Soda bikarbonat. Lepas tu baru digosok2 dgn garam halus. Tgn bau harum je. Dan lembut.
Basuh bersih2 dgn air paip.
Potong nipis2. Perah air lemon. Asingkn air lemon dan potongan lemon yg sdh diperah.

Halia 5 kaki/batang/unit seperti dlm gambar utk 6L air.
Bersihkan dan buang /kikis kulitnya dgn menggunakan sudu. Potong halus2 pun boleh tetapi lebih baik blender kalau rajin. Mak aji sagat je.

Nenas separuh jika buahnya besar, atau sebiji jika buahnya kecil. Dibuang kulitnya. Dipotong2 ikut suka.

Masakkan air 6L ke dlm periuk. On api. Masukkan semua bhn kecuali perahan lemon. Masak hingga menggelegak. Kemudian masukkan perahan lemon. Kacau.

(Perahan lemon kalau masukkan terus pun boleh je. Biasa mak aji kalau rajin, selepas menggelegak. Didihkan sekejap.)
(Mak aji tak pernh blend 3 bhn bersama sebelum ia di masak..jd tdk tahu nk jwb yg itu. Tp biasa nya mak aji hanya akan blend semua potongan lemon + nenas + halia yg sudah dimasak. Tuang kembali hampas/bhn ni ke dlm.periuk. kalau tak rajin, tak blend tp makan begitu shj selepas minum airnya)
(Sebenarnya tak kisahlah kan bgmana kaedah penyediaan, janji buat bhn2 inj dan minum secara konsisten baru dpt lihat hasilnya selain kawal makan juga).

Dapat lah 3 bekas air Tware yg 2L tu. Dengan hampas2 sekali masukkan. Simpan dlm fridge. Boleh minum.suam, panas atau sejuk. Tanpa gula. Setiap hari. Hampas tu makan lah. Tak rasa apa pun. Amalkan secara konsisten.

Mak aji sediakan 6L utk 3 ke 7 hari. Bykkan minum air kosong juga ye. Mak aji ni pagi2 minum je nescafe ais. Tp sblm sarapan, mak aji minum dulu segelas.

Mak aji cikgu. Kurang exercise mcm zumba tu, cuma naik turun tangga di sekolah shj. Dan jalan2 dlm mall. Mak aji jarang masak di rumah, sbb tu mak aji minum 6L air kentut utk 3 atau 4 hari. Kalau baru nak mencuba, boleh mula dgn 1L air, lemon 1 biji dan halia 1(apa penjodoh bilangan utk halia ye.. sebesar 1rangkaian halia itu lah..tak tau nak sebut bgmana). Nenas bahagi lah kpd 1/4.

Selamat mencuba! Moga bermanfaat bersama.


Bila Anak Lelaki Suka Main Anak Patung, Kena Cepat Buat Aktiviti Lasak. Penjelasan Pakar Ini Mengejutkan!

Bila anak lelaki suka main anak patung, memang kena cepat buat aktiviti lasak. Apabila anak lelaki menonjolkan perwatakan lemah lembut, tentu mak ayah risau kan! Bimbang akan terbawa sehingga meningkat dewasa. Dr. Abdul Halim bin Masnan, Ketua Jabatan, Jabatan Pendidikan Awal Kanak-kanak Fakulti Pembangunan Manusia, Universiti Pendidikan Sultan Idris mengupas isu ini daripada perspektifnya. Memang mengejutkan! Moga jadi kita muhasabah diri dalam mendidik anak.

Isu lelaki lembut dewasa ini semakin gamat dan kontroversi. Lebih-lebih lagi kita digemparkan dengan golongan LGBT khususnya, sudah berani bersuara untuk mendapatkan hak kebebasan mereka. Dari segi hukum agama memang salah dan perlu dibanteras dengan segera. Takut-takut mempengaruhi anak kita dengan gejala yang sangat songsang ini.

Saya tak nak ulas banyak sebab ramai dalam kalangan masyarakat tak kira dalam kalangan ulamak, orang politik mahupun rakyat jelata pelbagai bangsa sudah memperkatakannya dengan berharap agar ia dapat ditanggani segera dengan hikmah dan sejahtera bersandarkan agama.

Cuma saya kembalikan semula situasi kepada anak-anak kita yang mungkin akan menghadapi cabaran ini bila mereka meningkat dewasa. Dari segi psikologi perkembangan kanak-kanak pada peringkat umur taska, iaitu 0-4 tahun, sebenarnya masih belum menampakkan dengan jelas sifat fizikal dan tingkah laku kelakian atau keperempuanan mereka  Tetapi pada peringkat prasekolah ke atas, sifat ini sudah mula muncul dan akan lebih ketara berdasarkan tahap kematangan yang dibantu faktor hormon dan persekitaran.

KONTEKS ISLAM

Pengaruh gadget misalnya, sangat mempengaruhi jiwa kanak-kanak melalui perasaan ingin tahu setelah menerima terlalu banyak maklumat sama ada yang baik ataupun tidak. Apabila kita fokus kepada kanak-kanak lelaki khususnya, kecenderungan mereka untuk berada dalam dunia kelakian atau keperempuanan sebenarnya boleh dikenalpasti.

Dalam Islam, sifat kelembutan sang lelaki memang ada dinyatakan dalam Quran dan Hadith. Saya sendiri seorang lelaki lembut. Maksudnya nama saya, Halim itu maknanya lemah lembut. Dan nama tersebut merupakan nama bagi Allah Yang Maha Lemah Lembut. Tapi, untuk menampakkan maksud yang lebih jelas, nama itu perlu berpasangan dengan Abdul, iaitu Hamba Allah. Apabila nama Abdul Halim digabungkan membawa makna Hamba Allah Yang Lemah Lembut.

Jadi apa makna kelembutan dalam Islam bagi seorang lelaki yang nampak kontradik dari sifat lelaki yang lebih diterjemahkan sebagai keras, lasak, bertenaga dan macho?

Berdasarkan pemahaman saya, Islam menghendaki seorang lelaki itu mempunyai ciri kelembutan dalam tutur kata yang sopan, perbuatan yang lemah lembut dalam melakukan kerja yang berhati-hati, serta tenang dalam menghadapi situasi tegang yang memerlukan kita berfikiran rasional dan sejahtera.

DEDAH AKTIVITI LASAK

Jadi berbalik pada persoalan utama, adakah bahaya anak lelaki lembut, atau sebaliknya? Pengalaman saya mengajar prasekolah 15 tahun lepas, pernah berhadapan dengan anak murid lelaki yang bersifat lembut dari segi tutur kata dan perbuatannya. Sebenarnya, bagi saya anak itu didapati cenderung untuk memberikan banyak imej positif yang ditonjolkan dalam diri mereka.

Walaupun dia mudah mesra dengan semua rakan lelaki atau wanita, dia jarang menunjukkan situasi buli atau nakal yang boleh menimbulkan pergaduhan. Dia tekun buat kerja yang disuruh dan sangat sopan bertutur kata disebabkan suaranya yang lembut. Prihatin dalam melihat kawan-kawan yang lambat siap kerja, membuatkan dia seorang yang sangat membantu.

Tetapi mungkin menampakkan masalahnya bila dia suka bermain dengan aktiviti perempuan seperti memasak, dan bermain anak patung. Bagi saya itu adalah masih terkawal.

Jadi, walaupun pelbagai usaha di pra untuk menonjokan dia dengan aktiviti bersifat kelakian, sewaktu program perjumpaan dengan ibu bapanya, nasihat saya lebih berfokuskan kelebihan dia dari segi tingkah laku yang lembut dan bersopan yang perlu ibu bapa dikekalkan.

Walau bagaimanapun, kecenderungan untuk berimej kelakian perlu diwujudkan dengan lebih kerap seperti bermain aktiviti yang lasak seperti berbadminton, berlari, memanjat bukit dan berkebun.

Itu antara pengalaman yang saya lalui sejak kecil hasil didikan abah saya yang sering membawa saya berbadminton dan berkebun untuk menonjolkan perlakuan aktif dan lasak.

Dari segi sains, hormon testosteron pada lelaki dan estrogen pada perempuan, sangat mempengaruhi faktor fizikal dan emosi mereka. Namun, hormon estrogen misalnya, ada juga dimiliki oleh lelaki sama ada pada kadar yang sedikit ataupun banyak. Ini sedikit sebanyak boleh mempengaruhi tubuh badan fizikal dan perlakuan mereka yang sama ada terus kekal dengan perlakuan kelakian atau kecenderungan untuk ke arah keperempuanan.

KECENDERUNGAN BERMULA DI SEKOLAH RENDAH DAN MENENGAH

Persoalan bilakah anak lelaki atau anak perempuan ini akan mula nampak kecenderungan ke arah keperempuanan atau kelakian? Perkara ini sebenarnya akan lebih terlihat apabila mereka berada di sekolah rendah dan menengah.

Bagi murid lelaki, mereka akan mencuba untuk bercakap dan beraksi lembut, memakai pakaian yang berwarna lembut dan cerah seperti merah jambu dan jingga, serta menyertai aktiviti bersama perempuan. Ini boleh dilihat dengan lebih ketara apabila mereka akan mula cuba untuk memakai alat solek atau memakai pakaian wanita.

Begitu juga bagi murid perempuan yang menampakkan ciri-ciri mereka ke arah kelakian. Perkara tersebut seharusnya boleh diawasi oleh ibu bapa dan guru khususnya, dalam membendung dan mengatasi masalah ini.

Jadi, sama ada anak lelaki kita lembut atau anak perempuan kita lasak, masih belum terlambat untuk kita mendidik mereka untuk menonjolkan ciri kelakian atau keperempuan dengan aktiviti yang sesuai. Hormon yang ada dalam setiap anak itu walaupun berbeza-beza tahapnya, boleh dibantu untuk mereka menguasai sifat yang seharusnya ada dalam diri mereka.

KESIMPULAN

Sentiasa diterapkan dalam diri anak-anak dengan menghargai jantina yang mereka perolehi. Berikan khidmat sokongan sewajarnya kepada mereka. Dekatkan diri mereka dengan agama, ia lebih banyak membantu untuk mengetahui kenapa mereka diciptakan Tuhan. Juga berikan sokongan dan bimbingan agama sebenarnya boleh membantu kanak-kanak atau golongan tersebut untuk kembali kepada fitrah kejadian serta menghargai apa jua yang Tuhan beri. Sesungguhnya, Allah Maha Mengetahui lagi Mengasihani.

Sumber: Majalah Keluarga via Dr. Abdul Halim Masnan


Jus Detoks Rahim Buat Miss V Lebih Ketat, Campak-Campak Je Terus Jadi!

Wanita kalau dah bersuami jangan malas usahakan pelbagai cara untuk kekal cantik. Bukan cantik sahaja tetapi paling penting kita kena jaga kesihatan dalaman untuk diri kita sendiri.

Rutin wajib yang semua wanita kena amalkan salah satunya adalah mengamalkan jus detoks. Jus detoks rahim pula adalah bonus untuk wanita.

Suami pun tumpang sekali gembira. Mana taknya, selain dapat bersihkan rahim, miss v juga bertambah ketat dan tak berbau lepas amalkan jus detoks ringkas ni.

Cuba amalkan resepi homemade yang ringkas ini setiap kali lepas haid. Tak sukar nak buatnya, campakkan kesemua bahan dalam periuk dan biarkan mendidih sahaja. Senang!

Bahan-bahan:
3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

Caranya:
1. Rebus semua herba dalam periuk hingga airnya bertukar warna kuning.

2. Tambahkan air asam jawa dan gula merah.

3. Biarkan mendidih sekejap dan tutup apinya.

4. Biarkan air rebusan menjadi suam dan terus diminum.

Lebihannya bolehlah disimpan di dalam peti sejuk. Jangan takut untuk amalkan jus ini kerana rasanya tidak pahit malah baunya juga harum disebabkan ada serai dan daun pandan.

Mahu lebih hebat lagi, anda juga disyorkan untuk tambahkan daun sireh atau daun kencur. Bagi ibu yang menyusu pula, boleh tambahkan sedikit halba atau habbatus sauda. Selamat mencuba!

Sumber: Fyza Shah


Elak Salinan Kad Pengenalan Salah Guna, JPN Beri Nasihat, Take Note Semua!

Pernah tak ada yang minta salinan kad pengenalan atau IC untuk kegunaan urusan tertentu.

Ia merupakan dokumen penting perlu dijaga untuk disalah guna oleh pihak yang tidak bertanggungjawab termasuk dalam aktiviti jenayah.

Selalunya kita akan memberi salinan IC tanpa tanda pada salinan berkenaan.

Hakikatnya cara ini salah dan bahaya jika ada penipuan.

IC  kad yang telah di fotostat perlu dijaga atas faktor keselamatan serta disalahguna.

Sehubungan itu, baru-baru ini menerusi Jabatan Pendaftaran Negara telah memberi nasihat kepada orang awam agar berhati-hati mengenai tindakan berkenaan.

Dalam pada itu, turut memberi panduan cara yang betul apabila ada pihak yang meminta salinan IC.

Jadi caranya adalah dengan  membuat palang dua garisan lurus pada dokumen tersebut dan tulis tujuan atau urusan apa pada dokumen berkenaan.


Covid-19 Catat Kematian Ke-6, Ibu & Anak Korban Terbaru Di Sarawak

Baru sahaja pihak kementerian Kesihatan menerusi Ketua Pengarahnya Datuk Dr Noor Hisham, memaklumkan bahawa 2 kes kematian  telah dicatatkan pada tempoh 24 jam sebelum ini akibat Covid-19, kini angka tersebut meningkat kepada 6 orang selepas dua kes lagi diumumkan.

Jawatankuasa Pengurusan Bencana Negeri Sarawak (JPBNS) melaporkan dua lagi kematian akibat koronavirus baharu (Covid-19), menjadikan jumlah mangsa korban wabak itu seramai enam orang dalam negara.

Dalam kenyataannya, JPBNS menjelaskan dua korban itu membabitkan ibu dan anak perempuan dari satu keluarga yang sama, masing-masing berusia 79 dan 40 tahun.

Katanya, mangsa pertama keluarga itu meninggal dunia pada 2 pagi Rabu lalu (18 Mac), manakala mangsa kedua meninggal pada 1 tengah hari, hari ini.

“Seorang lagi ahli keluarga ini masih dalam rawatan di Hospital Umum Sarawak di Kuching dan memerlukan bantuan pernafasan mekanikal.

“Pelaporan kes kematian pertama akibat Covid-19 dari keluarga ini lambat diterima dari hospital swasta merawat kes kerana menunggu keputusan ujian makmal yang dihantar ke makmal swasta di Kuala Lumpur,” katanya dalam kenyataan itu, hari ini.

Sarawak hari ini mencatatkan pertambahan 10 lagi kes baharu Positif Covid-19, menjadikan jumlah bilangan kes di Sarawak sebanyak 68 kes sejak pertama dilaporkan pada 13 Mac.

Dua kes baharu dirawat di Hospital Umum Sarawak, lima kes di Hospital Sibu, dua di Hospital Bintulu, manakala seorang meninggal dunia di Kuching semasa keputusan ujian pengesahan diperoleh.

Jawatankuasa Pengurusan Bencana Negeri Sarawak menyeru semua fasiliti kesihatan dan perubatan swasta agar melaporkan semua kes disyaki dan disahkan Covid-19 kepada Pejabat Kesihatan Bahagian yang berhampiran dengan kadar segera agar tindakan kawalan boleh dilakukan.


Biasakan Minum Air Rebusan Untuk Jaga Kesihatan & Kecantikan. Ni Ramuan Nak Buatnya!

Sering kita dengar dengan amalan minum air rebusan herba bagus untuk tubuh badan. Herba-herba diminum bukan sahaja untuk menyihatkan tubuh badan malah dikatakn bertujuan unuk penjagaan kecantikan bagi wanita secara dalaman dan luaran.

Dalam banyak-abanyak air rebusan herba, mungkin anda boleh amalkan empat daripadanya ini sebagai langkah permulaan. Cara penyediaannya juga telah dikongsikan di sini untuk yang ingin mencuba. Jom semak.

Rahsia wanita tetap cantik luar dan dalam, Amalkan 3 jenis air rebusan paling Mujarab ini. Kebanyakan wanita hari ini jarang yang amal minum air rebusan seperti ini, walaupun sudah tahu tentang khasiat dan kebaikannya untuk tubuh badan.

Namun jika benar anda mahu jaga badan untuk bolehlah jadikan minuman ini sebagai amalan.

1. REBUSAN SERAI & HALIA

Ambil 3 batang serai

4cm halia @ 2 ketul

Diketuk kedua bahan di atas.

Direbus dgn 3 gelas air dijadikan sehingga 1 gelas air.

Tunggu suam diminum.
Rebusan ini seeloknya dibuat seminggu 2 / 3 kali. Sesuai diamalkan kepada sesiapa yang sentiasa letih dan lenguh-lenguh badan. Kolestrol tinggi dan sakit urat saraf. Disyorkan minum selepas makan di siang hari. Lelaki dan wanita boleh amalkan

2. REBUSAN SIREH

Ambil daun sireh 3 ke 5 helai.

Direbus dengan 3 gelas air dan jadikan 1 gelas. Tunggu suam dan diminum.

Tambahan:

boleh dicampurkan dengan bunga cengkih 3 kuntum.

Untuk menghilangkan bau badan dan pulihkan segala sakit urat dan sengal-sengal badan.

Rebusan ini seeloknya diamalkan setiap seminggu ke 10 hari sekali. Lelaki dan wanita boleh amalkan

3 . REBUSAN SIREH & DAUN INAI

3 atau 5 helai daun sireh.

Segenggam daun Inai.

Direbus dgn 3 gelas air dan jadikan sehingga 1 gelas air. Minum bila sudah suam.
Rebusan ini sesuai paling sesuai digunakan bagi perempuan yang mengalami keputihan dan lendiran yang banyak. Juga berbau. Elok diamalkan selepas haid. Untuk wanita ja

4. REBUSAN HALIA, SERAI, CENGKIH & KUNYIT

2 / 3 batang serai diketuk

3cm halia (tua/muda) diketuk

2cm kunyit diketuk

Sedikit kulit kayu manis / bunga

Cengkih / bunga lawang

Daun pandan sehelai

Sedikit gula batu (boleh diganti madu jika suka)

Rebusan ini seeloknya diambil setiap kali sebelum atau selepas haiid. Cukup sekali sebulan sahaja. Bagus untuk mewangikan tubuh badan wanita dalaman dan luaran.

Segala resepi dan ramuan di atas, anda boleh amalkan mengikut kepada keperluan dan kesesuaian badan anda. Tidak disyorkan ambil setiap hari.

Sila aturkan mengikut keperluan badan sendiri. Ini adalah amalan untuk penjagaan kesihatan terutama bagi menjaga dalaman badan dan menyegarkan urat saraf. Membuang toksid dan lemak.


Semua Orang Ada Struggle Masing-Masing. Gadai Barang Kemas Demi Keselamatan Anak.

Setiap kita mempunyai pelbagai dugaan hidup. Ada yang diberikan rezeki yang melimpah ruah dan ada yang sebaliknya.

Malah ada yang sanggup berkorban untuk memastikan keluarga bahagia termasuk memastikan keselamatan anak-anak.

Terbaru melalui perkongsian seorang wanita dilaman facebooknya, Intan Dzulkefli telah berkongsi kisah seorang wanita yang telah mengadaikan barang kemas ekoran untuk memastikan anak-anaknya selamat setelah membeli carseat.

Apa yang ingin dipaparkan setiap kita mempunyai kepayahan berbeza dalam hidup. Struggle atau perit jerih seseorang itu untuk memastikan keluarga bahagia dan selamat pasti ada yang kena korbankan.

Inilah yang dinama kehidupan. Ikuti perkongsian ini.

Minggu lepas, selepas selesai urusan di bank, Insyirah merengek kehausan. Oleh itu, singgahlah kami di kedai serbaneka membeli air mineral. Entah macam mana, tiba-tiba terasa mahu singgah masuk ke kedai emas di sebelahnya pula.

Awkward terasa kerana pertama kali singgah di kedai itu. Waktu saya masuk, ada seorang wanita di dalam kedai itu. Saya duduk di kerusi sebelahnya. Insyirah leka minum air dan makan cookies.

“Nak beli gelang ke kak?” tanya salah seorang jurujual. Saya geleng kepala sambil tersengih.

“Tak… Ni saja nak tengok-tengok. Tak pernah datang sini.” kata saya berterus terang.

Apabila saya berkata begitu jurujual itu tersenyum sahaja sambil mengangguk lalu dibiarkanlah saya mencuci mata melihat berbaris gelang tangan di balik kaca.

Wanita di sebelah saya tadi ralit melihat barisan perhiasan emas. Lama sungguh dia merenung. Saya ni pula leka merenung gelagatnya berbanding merenung kerlipan emas permata di depan mata.

Tak lama selepas itu beberapa orang lagi wanita masuk ke kedai itu. Wanita tadi masih lagi terpaku seperti tadi.

Saya dalam pada itu sibuk juga melayan Insyirah mahu minum air dan membersihkan kotoran di mukanya yang comot makan cookies.

Masa berlalu, akhirnya tinggal saya dan wanita tadi semula berdua sahaja di kedai itu.

Apabila melihat jam, saya rasa sudah lama juga kami di situ. Tatkala saya mahu berkemas-kemas keluar, wanita itu rupanya sudah beredar dulu.

JUAL BARANG KEMAS NAK BELI CARSEAT

“Akak tu tadi tiap hari datang sini lepas dia datang jual barang kemas dia haritu.” kata jurujual itu tanpa diminta.

“Oo.. Mungkin nak aim beli yang lain kut,” ujar saya.

Jurujual tu tersenyum je.

“Akak tu kata, dia terpaksa jual. Masa dia serahkan barang-barang tu pun dia macam nak menangis. Tapi dia kata perlu duit. Nak beli carseat anak-anak dia.”

Kali ini saya pula yang tersentuh.

MasyaAllah…

“Semoga murah rezeki dia. InsyaAllah.” doa saya sambil diaminkan jurujual tadi. Kemudian kami berdua meminta diri kerana lihat langit sudah semakin gelap.

Waktu memandu pulang ke rumah, cerita tadi masih terngiang-ngiang lagi.

Seakan terbayang lagi betapa lama renungan wanita tadi. Mungkin dengan susah payah dia mengumpul duit untuk membeli barangan kemas tersebut, atau ada kenangan sentimental tentangnya, namun demi anak-anak, keputusan begitu yang diambil akhirnya.

Selama ini saya cuma membaca perkongsian dan kisah suka duka pengorbanan ibubapa membeli carseat untuk anak-anak di facebook.

Kisah ibubapa yang tekad membelikan carseat setelah salah seorang anak kembar mereka meninggal dalam kemalangan. Kisah surirumah ikat perut dan bersusah payah menabung untuk membelikan carseat untuk anak-anak.

Serta banyak lagi kisah yang menginspirasikan.

Namun, hari itu, saya mendengar sendiri, dan melihat sendiri. Betapa kadang menjadi ibubapa ini bermakna mengenepikan kehendak dan keperluan diri sendiri demi keselamatan dan keperluan anak-anak.

STRUGGLE SEBUAH KEHIDUPAN

Hal carseat ini, kita semua ada ‘kasut’ masing-masing, struggle masing-masing. Namun, saya berpendapat betapa keras usaha setiap ibubapa mahu memberikan yang terbaik itulah yang patut dipuji.

Berkorban hal kesukaan.
Berkorban wang simpanan.
Berkorban harta kesayangan.

Demi keselamatan anak-anak. MasyaAllah.

Saya cuma mampu doakan semoga semua urusan ibubapa yang sedang berusaha untuk menyediakan carseat untuk anak-anak mereka juga dipermudahkan Allah, walau kadang untuk urusan itu banyak berlaku konflik dan salah faham antara suami isteri, emosi yang bercampur baur, stress serta begitu banyak pengorbanan yang perlu dilakukan.

“Dan apabila kamu telah membulatkan tekad, maka bertawakallah kepada Allah. Sesungguhnya Allah menyukai orang-orang yang bertawakal kepadaNya.” (Surah Ali Imran: 159)

Apapun niat kita, moga Allah melihatnya sebagai amal yang membawa kita ke syurga, insyaAllah.

Segala susah payah kita, harta yang kita keluarkan atas niat kerana Allah, insyaAllah pasti Allah akan balas, tak di dunia di akhirat kelak. InsyaAllah.

Robbuna yusahhil.

#intandzulkefli


“Hanya 4,311 Waris Menghantar Permohonan…”-Waris Pesakit Covid-19 Diminta Mohon Bantuan One-off RM 5,000

Dalam keadaan ditimpa musibah wabak COVID-19, telah ramai ahli keluarga menjadi korban. Lebih menyedihkan dengan sekelip mata telah ramai anak-anak kecil menjadi yatim piatu, isteri menjadi balu, dan tentunya kehidupan yang dilalui menjadi sukar bilamana insan tempat bergantung pergi buat selamanya.

Lantaran itu inisiatif yang ditawarkan perlulah diuruskan permohonan oleh waris pesakit Covid-19.  Sekurang-kurangnya dapat meringankan beban kewangan yang ditanggung. Ini berikutan permohonan bagi bantuan khas untuk individu yang terkesan dengan COVID-19 dilihat masih rendah berbanding jumlah kes baharu dan kematian yang dilaporkan meningkat setakat ini.

Memetik laporan Harian Metro, setakat ini, hanya 4,311 waris atau kira-kira 25.07 peratus yang memohon untuk bantuan khas itu berbanding korban Covid-19 dicatatkan semalam, yang berjumlah keseluruhan 17,191 kematian.

Ketua Pengarah Nadma Datuk Dr Aminuddin Hassim berkata, permohonan untuk bantuan itu adalah rendah.

“Hanya 4,311 waris yang menghantar permohonan untuk Bantuan Khas Pengurusan Kematian Covid-19.

“Maksudnya ada 12,880 (74.93 peratus) waris yang belum hantar permohonan. Nadma menyeru waris supaya membuat dan menghantar permohonan untuk bantuan yang sudah disediakan kepada warganegara sahaja ini.

“Saya dimaklumkan, ada juga waris yang merasakan tak perlu memohon bantuan ini sebab ahli keluarganya yang meninggal dunia (akibat Covid-19) di hospital, diuruskan kemudian dihantar oleh ambulans atau pun aset kerajaan hingga dikebumikan dengan tiada kos yang dikeluarkan,” katanya.

Beliau berkata demikian pada sidang media maya Tabung Covid-19, Anda Tanya Nadma Jawab menerusi aplikasi Zoom hari ini.

Tabung Covid-19 dilancarkan pada 11 Mac 2020 untuk membantu meringankan beban rakyat yang terkesan akibat penularan pandemik.

Dana Tabung Covid-19 adalah sumbangan daripada kerajaan, institusi Diraja, anggota pentadbiran, sektor korporat dan individu prihatin yang disalurkan kepada pemohon Bantuan Khas Hilang Pendapatan dan Bantuan Khas Pengurusan Kematian.

Mengulas lanjut, Dr Aminuddin berkata, bagi Bantuan Khas Pengurusan Kematian Covid-19, RM16.2 juta sudah disalurkan membabitkan 3,235 waris.

“Sementara itu, RM22.2 juta Bantuan Khas Covid-19 sudah disalurkan membabitkan 16,722 pemohon. Ia insentif bantuan RM100 sehari bagi pesakit terjejas punca pendapatan.

“Apa pun, secara keseluruhannya, permohonan adalah sangat kecil berbanding jumlah kes baharu serta kematian harian yang dicatatkan dalam negara,” katanya.

Garis Panduan Bantuan Khas Pengurusan Kematian Covid-19 Nadma


Walau Cantik & Rare, Waspada Pinggan Mangkuk Ayan Ni Boleh Bahayakan Kesihatan!

Tidak dinafikan orang perempuan ni suka sangat mengumpul barang-barang untuk keperluan rumah dan antaranya suka sangat mengumpul pinggan mangkuk untuk dijadikan koleksi.

Selain disebabkan nampak cantik, pinggan mangkuk ini ada sebahagiannya mempunyai nilai nostalgia yang tersendiri.

Contohnya, koleksi pinggan mangkuk ayan yang bukan sahaja digunakan sebagai alatan menghidang malah mampu mencipta gaya vitaj jika ditempatkan cantik tersusun di dalam kabinet kaca.

Maka sebab itu juga tidak hairan ramai menginginkan koleksi pinggan mangkuk yang unik dan klasik ini untuk dijadikan koleksi peribadi.

Apatah lagi, kini adanya pelbaga jenis rekaan, warna dan bentuk yang cukup cantik di pandangan mata. Sekali gus menyebabkan pinggan mangkuk ayan atau dikenali sebagai enamelware ini dicari-cari. Ya, ia pinggan rekabentuk vintage yang kembali menjadi perhatian masyarakat.

Untuk menghasilkan pinggan mangkuk enamelware, asasnya adalah dari keluli, besi atau aluminium. Bahan tersebut akan disaluti dengan porselin pada tahap suhu tertentu.

Bagi produk berjenama seperti Le Creuset dan produk dari kilang yang diketahui, anda tidak perlu bimbang kerana penghasilan produk ini akan melalui pemeriksaan kualiti yang ketat. Ini penting untuk memastikan ia bebas dari bahan kimia berbahaya terutama logam berat.

Faktor keselamatan mungkin TIDAK terjamin jika produk ayan dari pengeluar yang tidak diketahui. Selain itu, penggunaan pinggan ayan antik juga tidak digalakkan kerana regulasi sebelum ini tidak ketat. Pinggan mangkuk ayan yang telah rosak seperti retak, kemek, bercalar dan berkarat juga perlu dielakkan penggunaannya.

Kebimbangan utama adalah pencemaran logam berat seperti plumbum, kadmium dan uranium. Bahan bahan ini biasanya digunakan untuk memberi warna menarik pada pinggan mangkuk ayan.

Kesan terdedah kepada bahan ini menyebabkan risiko masalah perkembangan otak kepada anak anak. Untuk jangka masa panjang akan akibatkan kerosakan organ lain seperti buah pinggang, hati, tulang dan kanser.

Sekiranya anda ingin menggunakan produk ayan antik, gunakan sebagai hiasan, tempat letak bunga hiasan ataupun pelapik pinggan lain.

Jika anda baru berjinak jinak dengan produk ini, utamakan keselamatan dengan memilih produk yang telah disahkan selamat.

Bagi pengeluar produk seramik yang tidak mempunyai pengesahan kualiti produk, sila melakukan permohonan untuk mendapatkan pengiktirafan dari KKM (Bahagian Keselamatan Makanan) untuk mengesahkan bahawa produk anda bebas pencemaran logam berat.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Umur Baru Setahun Tapi Ali Sudah Pandai Hormat Azan. Terharu Dan Malu Ayahnya Saharul Ridzwan!

Wah bagusnya Ali, kecil-kecil sudah tahu hormat akan bunyi azan. Mungkin itu yang dipraktikkan oleh pelakon, Saharul Ridzwan dan isterinya Deena sebelum ini.

Patutlah apabila mendengar bunyi azan berkumandang, secara automatik Ali minta ayahnya tukar Channel. Sejuk perut ibunya mengandung kan. Betullah orang kata, nak ajar anak kena mulakan dari kecil kerana otak mereka mudah ingat.

Semoga Ali menjadi anak yang soleh dan boleh dibanggakan ibu bapa kelak.

Perkongsian Saharul Ridzwan mengenai hal itu mendapat banyak komen. Rata-rata memuji Ali dan mengatakan pelakon ini cukup bertuah kerana mempunyai anak yang bukan sahaja comel malah bijak.


Doktor Ini Jelaskan 10 Sebab Anak Selalu Dijangkiti Demam Dan Kerap Jatuh Sakit.

Ramai kan antara kita ini sebagai ibu bapa yang risau bila anak kita asyik tak sihat. Selalu sangat kena pergi jumpa doktor. Ambil ubat. Tetapi masih juga selalu demam, batuk dan selsema.

Kalau boleh, biar kita yang tak sihat. Bukan anak-anak. Betul?

Ada 10 sebab mengapa anak-anak kita selalu dijangkiti demam dan kerap jatuh sakit.

1. ‘Manjakan’ anak dengan antibiotik. Flu biasa disebabkan virus tak perlu antibiotik

2. Duduk di tempat ramai kanak-kanak. Pusat penjagaan contohnya.

3. Beberapa keadaan dan situasi yang menyebabkan imuniti anak tak kuat. Banyakkan pemakanan seperti buah-buahan dan sayuran.

4. Kerap sangat makan luar. Jangkitan mudah dapat daripada makanan yang berisiko tercemar.

5. Ramai anak-anak kecil di rumah. Anak mudah berjangkit.

6. Lewat kawal simptom awal. Bila anak-anak dah dapat gejala seperti batuk dan selesema, terus dapat nasihat dan periksa doktor. Tak perlu tunggu demam tiga empat hari.

7. Makan dan minum ubat tak ikut nasihat doktor. Ubat antibiotik contohnya, perlu dihabiskan dos seperti dinasihat, tak boleh kongsi dengan anak-anak lain.

8. Kerap bawa ke tempat ramai dan ‘crowded’. Ini tak elok terutama pada anak-anak kecil.

9. Rawatan tradisional. Kerap sangat dengan rawatan yang tidak sepatutnya akan menyebabkan jangkitan yang boleh dirawat dengan ubat menjadi sukar. Komplikasi pada sistem tubuh lain pula yang berlaku.

10. Masalah alahan, rhinitis atau resdung tidak terkawal. Ini menyebabkan lendir atau lelehan dari hidung kerap mengalir ke belakang tekak. Anak-anak mudah mendapat jangkitan tekak.


Sebab Cuai Tempoh Passport  Mutawwif Disekat, Hampir Gagal Bawa 42 Jemaah Tapi Ini Yang Terjadi

Sebab Cuai Tempoh Passport Mutawwif Disekat, Hampir Gagal Bawa 42 Jemaah Tapi Ini Yang Terjadi

Setiap antara kita pastinya mempunyai pengalaman hidup yang tidak dapat dilupakan. Malah ia menjadi penguat semangat dan pengajaran bahawa setiap apa jua cabaran ada penyelesainnya jika berusaha.

Mengakui kesilapannya itu, namun perkongsiannya sungguh inspirasi bahawa dalam kesusahan kita apabila kita berusaha dan memohon kepada -Nya pasti ada bantuan yang datang tanpa diduga.

TEMPOH PASSPORT TAK CUKUP

Bulan lepas, aku hampir-hampir tak boleh terbang buat Umrah bersama jemaah aku.
Semuanya gara-gara 1 kesilapan yang tak sepatutnya aku buat.
Ya, aku yang bersalah dalam kes ni 100% & aku nak korang jadikan cerita ni sebagai pengajaran.

(Awas : Cerita ni panjang gila, sila baca with your own risk! 🫣)
Kisahnya begini..

“Tuan Ahmad, saya minta maaf, tuan tak dibenarkan terbang” kata cik pegawai manis di kaunter check-in Klia-1.

“Ha? Apa? Tak boleh terbang?” aku tak faham.
“Ya tuan, passport tuan tak cukup 6 bulan..” kata pegawai tersebut perlahan.
Nampak diwajahnya sangat simpati dengan aku.
“Alamak, saya mutawwif ni cik, kalau saya tak pergi, siapa nak bawa 42 jemaah saya?” kata aku sambil meletakkan tangan di dahi.
Gila!

Lagi beberapa jam weh nak terbang dah!
“Minta maaf cik, saya tahu ini salah saya 100%, saya nak minta tolong lepaskan boleh, saya masih ada validity 3 bulan, boleh ke?” aku cuba merayu.
“Saya boleh lepaskan, tapi kat gate comfirm tak lepas punya..” kata pegawai tersebut.
Darah berlumba-lumba naik ke kepala. Terasa bahang kepala sampai ke telinga.
Aku lost, tak tahu nak buat apa, tak tahu nak fikir apa.
“Allahu, ujian apakah ini..”

Mula rasa menyesal tak ambil berat pasal validity 6 bulan passport ni.
Sebenarnya aku dah perasan passport aku tak cukup 6 bulan, tapi aku tak ambil berat pun pasal ni, sebab tak pernah sangkut kat airport, so aku anggap hal ni kecil je.
Sekarang, benda ni jadi kat aku, baru padan muka aku!
“Aku kena buat sesuatu dengan cepat ni” getus hati aku.

Aku tak kisah kalau aku tak terbang, tapi aku kesian dengan jemaah yang berharap aku guide mereka di sana nanti. Kalau aku takde, mereka ibarat anak ayam yang kehilangan ibu. Bukan seorang je jemaah, tapi 42 orang!

  “Saya tak boleh terbang Ustaz..” kata aku pada Ustaz Nizam, Mutawwif group 6.
Kebetulan masa tu ada 7 group Tiram Travel yang akan terbang bersama.
Aku dah pakat dengan Ustaz Nizam untuk buat aktiviti dengan jemaah bersama-sama bila sampai di Mekah & Madinah nanti.

Ustaz Nizam group 6 & aku group 7.
“Eh biar betul?” Ustaz Nizam terkejut.
“Saya nak minta bantuan Ustaz Nizam ni, tolong tengok-tengokkan jemaah saya boleh?” kata aku sambil tersenyum kelat.

“Kenapa pulak ni?” tanya Ustaz Nizam terkejut.
“Passport saya tak lepas Ustaz, tak cukup 6 bulan..” kata aku.
Ustaz Nizam terdiam. Mungkin terkejut, tiba-tiba kena handle lagi 1 bas.
Group dia dah la ada 40 orang, kalau kena handle jemaah aku, total 83 orang! Memang guguplah dia!

“Ini last resort kalau saya tak dapat pergi, saya cuba cari jalan jap ya” kata aku pada Ustaz sambil berlari mencari isteri aku.
Ustaz Nizam terkaku. Dia tak jawab apa-apa.

“Yang, sini jap” aku tarik Adilah yang sedang rancak bersembang dengan jemaah lain.
Nampak gembira jemaah lain tak sabar nak terbang.
“Abang tak boleh terbang” bisik aku pada Adilah.
Adilah terkejut.

“Abang tak boleh terbang? Kenapa?” Tanya Adilah.
“Silap Abang, tak tengok validity passport betul-betul, tak cukup 6 bulan Yang..” kata aku sambil cabut serban yang aku pakai.

Kepala aku mula berpeluh walaupun masa tu dalam airport yang fully aircond.
“Sempat tak kalau nak buat passport baru?” Adilah tanya aku.
“Tak tahulah sempat ke tak..”

“Jom teman abang, tanya kat kaunter pertanyaan, mungkin ada Imigresen kat sini boleh bantu” ajak aku. Kami berlari ke kaunter dengan laju. Adilah tertinggal di belakang.
“Haaa Cik, kat mana Imigresen kat sini untuk buat passport baru?” tanya aku pada hakak manis di kaunter.

“Takde Imigresen di KLIA ni tuan, kena pergi ke Putrajaya” kata pegawai tu.
Aku terus buka Google Maps dan tengok jarak ke Imigresen di Putajaya.
30 minit! Pergi balik dah 1 jam! Sekarang jam pukul 11.30 pagi, last check-in jam 2 petang, flight jam 3.30 petang, aku harap sempat!

PERGI IMIGRESEN PUTRAJAYA

“Jom Bang, kena pergi sana terus ni!” ajak Adilah yang turut panik bersama aku.
“Jap, kena beritahu Ummi Abi dulu ni, kamg diorang cari pula” kata aku.

Kami berlari mencari Ummi Abi. Kebetulan masa tu Ummi Abi tengah bersembang dengan jemaah lain.

Kami tarik mereka ke tepi. “Ummi, Angah nak kena pergi Imigresen di Putrajaya jap” kata aku pada Ummi & Abi. “Eh, kenapa pulak?” tanya Ummi.

“Passport Angah dah mati, tak cukup validity 6 bulan” kata aku.
Ummi & Abi terdiam.
Mungkin darah mereka juga berderau.
Aduh, anak dia seorang ni selalu buat darah mak & ayahnya berderau. Kalau tak berderau, bukan Ahmad lah namanya.

“Angah pergi dengan Abi, Adilah kena tinggal untuk tengok-tengokkan jemaah” Ummi beri cadangan.
“Betul juga tu” kata aku sambil tanggalkan jaket Mutawwif & serahkan pada Adilah.
Adilah pakai jaket Mutawwif dalam keadaan tiada pilihan lagi.
“Jap ye Abi, Angah nak kena jumpa Ustaz Nizam jap, nak minta dia buat taklimat dengan jemaah Angah sekali” kata aku pada Abi.
Abi mengangguk.

“Jom yang!” ajak aku pada Adilah.
Kami berlari mencari Ustaz Nizam & jumpa beliau di kaunter check-in.
“Ustaz, nanti group saya taklimat sama-sama dengan Ustaz ya? Adilah ada masa taklimat nanti, saya nak ke Putrajaya jap, doakan saya ya?” kata aku pada Ustaz Nizam.

“InsyaAllah, semoga dipermudahkan..” kata Ustaz Nizam sambil bersalaman dengan aku.
Aku berlari mencari Abi & kami terus ke parkir kereta tempat letaknya kereta Abi.
Kereta Abi berdesup laju ke arah Putrajaya.

Aku tunjukkan arah sementara Abi pandu kereta.
30 minit terasa sangat panjang & jauh!
“Kenapalah kerajaan Malaysia tak buat Imigresen ni kat KLIA je, kan mudah selesai kalau orang yang ada masalah macam aku ni ” bisik aku dalam hati, sempat lagi nak salahkan kerajaan! hahaha.

Sampai je depan Imigresen, aku terus turun kereta.
“Nanti Abi beritahu parking kat mana ya? Dah siap nanti Angah cari Abi” kata aku.
Masa tu dah serabai habis. Dengan serban entah ke mana, dengan butang jubah terbuka sampai ke dada.

“Kat mana nak buat passport?” tanya aku pada pegawai di kaunter.
“Kat bangunan sebelah cik” kata pegawai tersebut.
Lahh, rupanya salah bangunan, patut tak ramai manusia.
Aku berlari macam orang gila ke bangunan sebelah.
“Alhamdulillah, tak ramai orang..” bisik aku dalam hati bila sampai ke bangunan Imigresen untuk buat passport.

CABARAN BERMULA DI SINI

Aku tengok ada beberapa orang tengah beratur di meja pendaftaran, tak sampai 10 orang pun.
Aku beratur dengan sabar.
Sampai je di kaunter, baru aku sedar, aku beratur hanya untuk ambil nombor giliran je.
“Minta maaf cik, nombor giliran untuk harini dah habis” kata pegawai tersebut kepada orang di depan aku.
Aku dah mula menggigil.
Gila!

Kalau harini dah habis, memang tak sempat lahhh!!
“Saya minta maaf sangat-sangat, saya tahu ni salah saya, saya nak minta tolong sangat-sangat ni, boleh tak?” kata aku pada pegawai di depan aku.
Pegawai tu terkejut!
Mungkin dia nampak orang Melayu nampak macam Arab sebab pakai jubah, tapi serabut. haha

“Saya mutawwif yang bawa jemaah, passport saya tinggal 3 bulan, tapi tak lepas nak terbang, jemaah saya ada 42 orang tengah tunggu kat airport, boleh tak tolong saya” aku merayu gila-gila.
Masa tu hilang dah semua Introvert aku, aku dah terdesak.
Pegawai tu berbincang dengan beberapa pegawai lain, mereka sangat simpati untuk bantu aku.

“Saya bagi awak nombor giliran, awak cuba minta tolong pegawai di kaunter ekspress, mungkin mereka boleh bantu awak, ini je yang saya boleh bantu” kata pegawai tersebut.
“Ini pun dah sangat berharga untuk saya, terima kasih banyak-banyak, saya doakan cik dipermudahkan urusan” sempat lagi aku doakan pegawai tu sebelum berlari ke arah lif.
Sampai je di tingkat 3, aku terkejut!
Lautan manusia kat depan aku!

Penuh gila manusia dalam ruang imigresen ni sampai melimpah ke ruang lif!
Aku terus cari kaunter ekspress, masa tu ada orang di kaunter.
Habis je urusan orang tu, aku terus bercakap dengan pegawai tu, aku tahu aku salah sebab potong barisan, tapi aku dah terdesak.

“Minta maaf tuan, saya tahu ni salah saya sebab tak tengok validity di Passport, so harini saya tak boleh terbang, saya Mutawwif, jemaah saya ada 42 orang kat airport tengah tunggu saya, boleh tak tuan bantu saya untuk buat passport baru?” tanya aku sambil menggigil.

POTONG GILIRAN MENUNGGU

Rasa nak menangis weh masa tu. Tapi aku buat-buat cool je.
“Beri saya nombor giliran” minta pegawai tersebut.
Aku pun beri nombor giliran & beri passport aku.

“Nombor awak ni lambat lagi ni, ada berpuluh orang depan awak..” kata pegawai tu perlahan.
“Saya tahu, memang salah saya, saya nak minta tolong tuan bantu saya boleh?” aku merayu lagi.
“Kejap ya” kata pegawai tersebut.
Beliau pergi bertanya dengan pegawai lain mengenai kes aku ni.
Beberapa minit kemudian, beliau datang balik.

“Minta maaf tuan, isu nombor giliran kat sini sangat sensetif, saya takut orang kat sini bising kalau saya dahulukan awak dulu, lagipun awak di kaunter ekspress, kaunter ni khas untuk OKU, warga emas & kanak-kanak..”

“Kalau awak nak cuba, cuba di kaunter biasa yang lain, mungkin mereka boleh bantu” kata pegawai tersebut.
Aku pergi ke kaunter biasa.
Aku ulang ayat aku yang sama pada pegawai tersebut.
Pegawai tu juga sama, tanya kepada pegawai lain tentang kes aku ni.
“Ok awak isi borang online dulu, lepas tu datang balik” kata pegawai tu.
“Kalau tak buat secara online tak boleh ye tuan?” tanya aku.
“Wajib buat online tuan” kata pegawai tu.
Aku bukan tak nak buat, aku tahu aku dalam masalah yang besar.

PAK GUARD TURUT MEMBANTU

Handphone yang aku pakai sekarang ni memang kerap mati atau ‘hang’, kalau tengah isi tu tiba-tiba mati memang buat hal lahh.
Aku cuba juga buat secara online, aku ambil ruang di tepi lif untuk isi.
Tahu apa yang berlaku?

Line slow gila wehhh!!!
Aku tak tahu sebab ramainya manusia kat situ atau aku pakai line UMobile.
Aku turun tingkat bawah sekali untuk cari line yang lebih stabil.
Masih sangkut!
Gambar yang aku upload asik kena reject je!
Sumpah nak menangis dah masa tu.

“Bang, boleh tolong saya daftar online tak?” tanya aku pada Pak Guard yang jaga kat pintu.
Pak Guard tu pun tengok henfon aku.
“Lamanya loading, line awak slow ni..” kata Pak Guard tersebut dengan sabar.
“Jom ikut saya ke luar” ajak Pak Guard tu.
Rupa-rupanya dia nak hisap rokok. Aku ikut je dia.
“Fon awak slow sangat ni, nah pakai henfon saya” offer Pak Guard tu sambil perlahan-lahan hisap rokoknya.

Aku pun mula isi dari awal & upload gambar aku.
Alhamdulillah semunya selesai dalam beberapa minit je!
Pak Guard tu aku rasa macam Malaikat yang Allah hantar untuk bantu disaat aku betul-betul terdesak.

“Terima kasih banyak bang, saya doakan abang dipermudahkan urusan, dilimpahkan rezeki dunia akhirat bang” aku salam dan hulur RM20 pada dia.
“Eh, ni untuk apa?” tanya guard tu.
“Buat minum-minum bang” kata aku sambil berlari balik ke tingkat atas.
Sampai kat tingkat atas, jam dah pukul 12.30 tengah hari. Walau apa pun terjadi aku kena siapkan pasport jam 1 petang!

Aku kena print borang yang aku dah isi online, mujur ada bilik printing di tingkat 3 tu.
Kena beratur lagi wehh!
Sambil beratur tunggu print aku selawat banyak-banyak, terkumat kamit mulut aku masa beratur tu.

“Nak terbang ke mana tuan?” tanya sepasang suami isteri di depan aku memulakan perbualan.
“Saya nak terbang harini tuan, jap lagi pukul 3.30 petang, saya Mutawwif, jemaah saya ada 42 orang tengah tunggu kat airport..” kata aku sambil tercungap-cungap.
“Eh, saya pun mutawwif, tapi saya terbang sebulan lagi..” kata pakcik tersebut.
“Saya hariniiiii..” kata aku sambil berkerut dahi.

Selesai je orang kat dalam bilik tu print, pakcik depan aku suruh aku masuk.
“Awak printlah dulu, saya lewat sikit takpe..” kata pakcik tu.
Makcik di sebelahnya juga tersenyum.

“Terima kasih banyak-banyak, saya doakan kalian dirahmati Allah & dimudahkan urusan, Amin”
Aku terus berdiri di depan wanita yang nak printkan dokumen aku.
“Nak print” kata aku pendek.
Wanita tu tunjuk di pintu.
“Hantar ke emel tu” terlihat sekeping kertas melekat di pintu dengan alamat emel yang perlu dihantar.
Aduh! Kena emel pula ke?
“Ya Allah, janganlah henfon di ‘hang’, janganlah henfon di ‘hang’, janganlah henfon di ‘hang’..”
Aku berdoa sambil taip emel bilik printing tersebut.

Tiba-tiba..
Hanggg!!!!!!!!!! Aku rasa nak menjerit weh dalam bilik tu! Tapi suara aku tersekat di kerongkong. Aku cuba kawal emosi aku. Aku tarik nafas. Aku lepas.
Tarik nafas. Lepas..
Aku relaks kejap. Kasi henfon aku hidup balik dalam masa 5 minit.
5 minit rasa macam 5 jam!!!
Tangan aku berpeluh, rasa macam nak campak henfon! Tapi aku sabar.
Tangan aku mula menggigil.
Hah! Dah terbuka balik!

Aku terus send emel.
“Dah kak” kata aku.
Nafas aku masih mencungap.
Wanita tu pun print sekeping A4, hitam putih.
“RM2.00” kata wanita tu.
Aku dah tak kisah harga berapa, kalau dia minta RM200 pun aku bayar weh!
Aku terus berlari ke kaunter tadi.
Ada orang di kaunter. Aku tunjuk kertas tadi pada pegawai di kaunter.

KAUNTER DITUTUP WAKTU REHAT TAPI INI TERJADI

Pegawai tu minta aku tunggu jap. Habis je urusan pelanggan tu, aku terus jumpa pegawai tadi.
“Alhamdulillah dah siap bang” kata aku.
“Ok saya cuba bantu ya” jawab pegawai tu pendek.
“Awak ambil blazer kat sana dan tangkap gambar dulu” arah pegawai tu.

Aku ikut je apa yang pegawai tu minta.
Selepas selesai, beliau bangun dan jumpa dengan beberapa pegawai lain.
Aku tengok dari jauh, pegawai-pegawai lain semua gelengkan kepala.
Datang seorang wanita dengan pegawai lelaki tadi.
“Flight awak jam berapa?” tanya akak tu.

“3.30petang kak, jam 2 petang kaunter check-in tutup” kata aku.
“Tak sempatlah dik.. paling cepat pun, kami boleh bantu passport awak siap jam 4 petang..” kata akak tu.
Aku terdiam.

Aku tak boleh marah. Ni memang salah aku.
“Kalau jam 4 comfirm tak sempat harini kak..” suara aku menggelegak, bunyi macam nak menangis.
“Ada cara lain tak kak?” tanya aku, merayu supaya ada solusi lain.
“Takde cara lain, awak kena beli flight baru esoklah..” akak tu beri cadangan.
“Betul juga!” getus hati aku.
Sekurangnya jemaah aku hanya kehilangan aku 1 hari je, esok boleh jumpa balik di Madinah.

Aku terus buka apps SkyScanner untuk cari tiket last minit ke Madinah.
Korang tahu berapa harga tiket yang paling murah?
RM4,000 wehhh!!!
Takpelah, memang salah aku.
Tiba-tiba..

Semua lampu di ruang imigresen dipadamkan, suasana menjadi gelap.
Terdengar suara dari corong speaker.
“Minta perhatian, sila kosongkan ruang menunggu untuk beri laluan kepada waktu berehat, anda boleh masuk kembali pada jam 2 petang”

Ah sudah, passport aku macam mana??
“Cik Ahmad, minta maaf sangat, pegawai saya kata paling cepat pun jam 2 petang, itu paling laju kami boleh buat” kata pegawai tadi.
“Jam 2 ya? Memang tak sempat dah, sebab last check-in jam 2 petang, kalau dapat passport pun, saya tak sempat dah nak check-in” jawab aku perlahan.
Aku redha.

Mahal kesilapan & kecuaian aku kalini. Aku terbayang-bayang wajah jemaah aku, apa agaknya yang akan berlaku bila aku takde nanti.

Adakah semua jemaah dah tahu yang aku tersangkut & tak boleh ikut serta dengan mereka? Perlahan-lahan aku tinggalkan kaunter. Terasa kaki sangat berat untuk berjalan keluar Imigresen.

PASSPORT SIAP, TAK SANGKA!

Mata aku masih di telefon untuk membeli tiket pada keesokan hari.
Tiba-tiba..
“Encik Ahmad!” jerit seorang pegawai dari dalam kaunter.
“Passport awak dah siap!!”

Aku terkejut & terus berlari ke kaunter di dalam ruang yang gelap.
“Eh betul ke???” tanya aku terkejut.
Di tangan pegawai tu ada passport dengan muka Ahmad Bin Mohd Isa yang tengah serabut.

“Ahh, betul la ni! Passport aku dah siap!!” jerita aku dalam hati.
Disaat aku dah redha, Allah datangkan keajaiban. MasyaAllah Tabarakallah.

“Terima kasih banyak semua! Saya doakan semoga kalian dipermudahkan urusan, dilimpahkan rezeki & syurgalah untuk kalian semua” aku doa kuat-kuat depan kaunter tu.
Aku ingat nak hulur duit sebagai tanda terima kasih kepada semua pegawai yang tolong aku tu, tapi aku takut jadi rasuah pula.

Aku batalkan niat aku dan berdoa je depan mereka.
Aku berlari ke lif, tanpa disedari air mata aku mengalir. Aku menangis kesyukuran.
Sampai di bawah, aku selisih dengan Pak Guard yang bantu aku tadi.

Aku tunjuk passport baru aku pada dia sambil berlari. Nak je aku peluk pakcik tu, tapi segan la pulak, haha. Pakcik tu angkat tangan dan tunjuk jari ibu pada aku sambil tersenyum. “Doakan saya dapat pergi Umrah ya?!” jerit pakcik tu.
“InsyaAllah aminn” jawab aku sambil berlari keluar bangunan mencari kereta Abi.

AYAH SIAP SEDIA UNTUK KE KLIA

Aku telefon Abi. Rupanya Abi parking tak jauh dari lokasi aku. “Angah tunggu jap, Abi datang” Aku boleh kata Abi adalah hero dalam episod ni, beliau sabar bawa aku ke Imigresen, tunggu di parking sampai selesai & bawa aku kembali ke airport.
“Terima kasih Abi” kata aku pada Abi.

Terasa air mata macam nak keluar balik. Aku tahan.
“Visa kena buat baru tak?” tanya Abi sambil memandu ke arah KLIA.
Traffic light sangat tak membantu di Purajaya ni, semuanya merah!
“Eh, betul juga! Jap angah tanya HQ, boleh tak buat visa sekarang”
Aku terus telefon HQ.

“Salam Tuan, saya ada masalah sikit ni, passport saya tak cukup 6 bulan..”
Tak sempat aku habiskan, beliau potong.
“Alamak haji, macam mana boleh jadi macam tu?” tanya beliau.
“Jangan risau, passport dah siap dah, sempat tak nak siapkan visa sekarang?” tanya aku.
“Boleh-boleh, bagi gambar passport awak, saya bantu buat sekarang” kata pegawai di HQ.
Aku terus bagi semua dokumen yang diperlukan.

Harapnya dapat siap cepat.
“Last check-in jam berapa Angah?” tanya Abi.
“Jap, Angah tanya Ustaz Nizam untuk double comfirm”
Aku call Ustaz Nizam.
“Salam Ustaz, last check-in bag jam berapa? Boleh tanyakan di kaunter tak?” tanya aku.
“Jap saya pergi tanya..”

Beberapa minit kemudian Ustaz respon.
“2.30 petang Haji” kata Ustaz Nizam.
Alhamdulillah, lega sangat masa tu.
“Eh, macam mana dengan passport enta?” tanya Ustaz Nizam.
“Siap dah Alhamdulillah!” kata aku pada Ustaz Nizam.
“Alhamdulillah syukur…” Ustaz Nizam lega.
“Visa dah buat baru ke?” tanya Ustaz Nizam.
“Dah, HQ tengah buatkan” jawab aku pendek.
“Alhamdulillah, jumpa nanti di airport, ana tunggu sini ya” terdengar suara kelegaan Ustaz Nizam.

“Oklah kalau jam 2.30 petang, tak payah lah rushing sangat, sekarang baru jam 1.15 petang” kata Abi.
Nak ke KLIA, perlu masa 30 minit, so aku masih ada lebih kurang 1 jam 15 minit sebelum kaunter tutup.
“Abi turunkan Angah kat pagar depan ya, Angah kena lari terus untuk check-in” pinta aku pada Abi.

Kami bersalaman dan berpelukan. Sebab takut lepas ni tak jumpa lagi.
“Terima kasih Abi” peluk aku erat.
Aku turun dan terus lari mencari Adilah, beg aku semua ada pada dia.
Tiba-tiba telefon aku berdering..
“Haji, visa Haji dah siap tau, saya dah hantar ke Whatsapp” kata pegawai di HQ.
Alhamdulillah syukur!

Sambil berlari, mata aku melilau mencari Adilah.
Bila Adilah nampak aku, air matanya terus mengalir laju.
“Minta maaf Abang, Ayang tak tengok passport Abang betul-betul, sebab Ayang cuai tak tengok passport abang, Abang terpaksa lari sana sini” kata Adilah sambil peluk erat aku di tengah-tengah airport sambil suaranya tersedu-sedu.
“Eh takkkk, bukan salah Ayang, ni salah Abang..” aku pujuk Adilah.

“Ayang tunggu sini jap, Abang nak cari kedai printing, abang kena print visa dulu sebelum check-in” kata aku.
Adilah mengangguk.
Misi aku belum selesai, aku terus berlari mencari kedai printing di KLIA.

Selepas tanya ramai orang, akhirnya aku jumpa di kawasan surau KLIA, kedai beg ada mesin printing, betul-betul depan 7 Eleven.
Harga printing untuk sekeping kertas A4, hitam putih, bernilai RM2. Aku dah tak kisah, janji semuanya selesai.

Aku kembali berlari ke kaunter check-in dan berjumpa dengan pegawai wanita yang tak beri aku check-in pagi tadi.
Aku tunjuk passport & visa baru pada dia. Dia tersenyum dan uruskan bagasi aku sehingga selesai.

Aku check-in tepat jam 2 petang!
Alhamdulillah syukur..
Adilah pulangkan kembali vest Mutawwif kepada aku. Air matanya masih belum kering.
“Ayang dah beritahu jemaah ke yang Abang tak lepas masa taklimat tadi?” tanya aku pada Adilah.
“Ayang tak beritahu pun, Ayang cakap, kejap lagi Mutawwif Ahmad sampai, dia kena uruskan sesuatu” kata Adilah.

ISTERI SIMPAN RAHSIA ELAK JEMAAH PANIK

Rupa-rupanya Adilah simpan rahsia, semua jemaah tak tahu.
Adilah tak nak jemaah panik.
Aku kembali & jumpa jemaah seperti tiada apa perkara yang berlaku.
“Ummi mana?” tanya aku pada Adilah.
“Ummi tak balik solat lagi..” kata Adilah.

Aku tunggu nak salam Ummi sebelum aku masuk ke balai berlepas.
“Eh, Abi dah sampai!”
Syukur sempat jumpa balik Abi sebelum berlepas, tadi salam tak berapa nak proper.
“Ya Allah, Ahmaaadddddddddd”

Tiba-tiba Ummi sampai & terus peluk aku.
“Budak nama Ahmad ni memang tau, selalu buat Ummi nerves, lama Ummi solat hajat tadi supaya Allah swt mudahkan urusan Angah” kata Ummi sambil usap kepala anak bertuah dia ni, haha.

“Minta maaf Ummi, banyak susahkan hati Ummi Abi” bisik aku perlahan.
“Takpelah, dah selesai semuanya, Alhamdulillah”
“I love you Ummi, I love you Abi”
Aku bersalam dan peluk Ummi Abi sebelum masuk ke balai berlepas.
Sebelum aku masuk, aku pastikan semua jemaah dah check-in dan aku orang terakhir yang masuk ke balai berlepas.

Selepas dapat duduk di dalam kapal terbang, aku menarik nafas lega.
Fuhhhhhhhhhh…
Subhanallah
Alhamdulillah
Allahuakbar.
Tanpa disedari air mata aku mengalir laju..
Terima kasih Ya Allah..
Terima kasih Ya Allah..
Terima kasih Ya Allah..

Tuan puan yang mulia..
Aku juga manusia biasa yang kadang-kadang lalai dan buat silap.
Apa yang terjadi pada aku, jadikan pengajaran.
Pakat share cerita ni dengan ahli keluarga & kawan-kawan.
Ramai lagi yang tak tahu sebenarnya kalau validity passport 6 bulan, maksudnya passport dah mati.
Wallahualam.

Sumber: Ahmad Isa


Anak Bergaduh Berebut Barang, Perlukah Anak Sulung Asyik Mengalah Sahaja?

Situasi anak-anak bergaduh kerana berebut barang adalah perkara normal yang berlaku dalam kehidupan seharian bagi ibu bapa yang ada anak lebih seorang.

Tetapi jika terlalu kerap bergaduh, ibu dan ayah pun boleh ‘naik angin’. Bila sudah rasa nak ‘meletop’ biasanya ibu atau ayah pasti akan minta anak sulung untuk beralah dengan adik-adik.

Situasi menjadi semakin tegang kerana abang atau kakak sulung tak berpuas hati dengan arahan tersebut sedangkan kesalahan terang-terang dilakukan oleh si adik.

Jadi, benarkah anak sulung perlu sentiasa mengalah dengan adik-adiknya dalam semua perkara?

Menurut Puan Noor Afidah Abu Bakar, Parent Connect Consultancy, jawapannya adalah tidak benar bagi persoalan di atas.

Kita perlu sentiasa menggalakkan anak-anak kita dan cucu-cucu kita untuk berkasih-sayang sesama mereka tetapi menyuruh anak untuk mengalah semata-mata kerana anak itu lebih tua adalah bukan sebahagian dari berkasih-sayang ini.

Ia boleh menimbulkan konflik dan ketidakpuasan hati sesama adik beradik sehingga ke tua.

Apabila seorang anak mahukan atau rebutkan sesuatu yang dimiliki oleh anak yang lain, masalahnya bukanlah pada tuan punya barang itu, tetapi anak yang cuba merebut itu perlu difahamkan bahawa apa yang dilakukannya itu tidak betul.

Anak-anak harus diajar erti pemilikan atau hak milik.

“Itu kakak punya”.
“That is your sister’s”
“Ini adik punya”
“This is yours”
“Ini saya punya”
“This is mine”

Kemudian ajar anak meminta izin, bukannya ajar anak merebut.

“Itu kakak punya. Minta elok-elok daripada kakak.”
“Itu abang punya. Cakap baik-baik dengan Abang boleh tak adik pinjam.”

Ini secara tidak langsung mengajar anak adab menghormati hak milik orang lain , adab meminta dan tidak berperangai seperti Zionis.

Cara sebegini tidak mengurangkan sedikit pun kasih sayang sesama adik-beradik tetapi ia lebih mewujudkan rasa hormat dan tahu batasan.

Anak juga tidak merasa ‘entitled’ ataupun hanya kerana dia muda dia berhak dapat apa sahaja yang dimahukannya.

Anak sulung tiada obligasi untuk mengalah.

Sekiranya dia tidak mahu mengalah kerana barang itu hak dia, maka terpulang kepada dia.
Tetapi sekiranya dia secara sukarela melepaskan apa yang dimilikinya, puji dia dan hargai apa yang dilakukannya.


Inilah Cinta Agung Seorang Suami Yang Setia. Rela Menjaga Isteri Terlantar Sakit. Lelaki Ini Redha Ujian Daripada Allah

Sebuah kisah cinta agung yang meruntun jiwa apabila seorang suami yang sanggup mengorbankan masa dan tenaga untuk menjaga isteri tercinta yang kini terlantar sakit sejak November tahun lalu akibat asma kronik.

Abdul Rahim, 25 yang merupakan suami kepada Shahidatul Nadiana menghidap asma ketika usia remaja mengalami sesak nafas selepas menjalani rawatan imbasan x-ray di Hospital Universiti Sains Malaysia (HUSM), Kubang Kerian dan tidak sedarkan diri sehingga kini.

Bagaimana pun, beruntungnya wanita yang berusia 25 tahun ini mempunyai suami yang dikahwininya atas dasar cinta telus bukan nafsu semata. Biarpun dirinya tidak lagi sempurna dan jauh lagi untuk berkata-kata, hanya mampu menggerakkan mata sebagai tanda isyarat. Malah dirinya diuruskan oleh suami sepanjang masa.

Namun, jauh disudut hati, sang suami mendambakan kasih sayang dan senyuman ceria isterinya dulu. Namun redha dengan takdir ketentuanNya.

“Saya sedih dan tidak dapat menahan air mata dari mengalir setiap kali menatap wajahnya. jauh di sudut hati untuk melihatnya tersenyum seperti dulu.”

Dapat bantuan

Disebalik kepayahan yang dilaluinya, sebagai petani dengan pendapatan yang tidak menentu, Abdul Rahim, melahirkan rasa syukur turut menerima sumbangan daripada pelbagai pihak. Bantuan yang diterima dapat meringankan beban membeli barangan keperluan.

“Setiap bulan saya perlu membelanjakan sehingga RM2,000 untuk membeli susu khas, lampin pakai buang, kos menyewa ambulans setiap kali temu janji termasuk sewa mesin oksigen RM350.”

“Susu berharga RM45 setin hanya bertahan untuk sehari dan diberi minum lima kali sehari setiap empat jam melalui tiub yang dipasang di hidungnya.”

Dalam pada itu, pasangan yang yang menetap di Kampung Renek, Bukit Marak, Kota Bharu turut menerima kunjungan Skuad Pertubuhan Keselamatan Sosial (PERKESO) Prihatin Kelantan menyampaikan sumbangan bagi meringankan beban.

Semoga isteri Abdul Rahim diberikan kesembuhan dan sihat kembali.


Nak Muka Berseri Dan Penjagaan Dalaman, Guna Tiga Bahan Dapur Ni Ajer Buat Air Rebusan Kecantikkan Diri. Boleh Cuba!

Apabila menyentuh mengenai kecantiikan pastinya semua wanita akan berminat untuk mencuba.

Kalau ikut nenek moyang kita memang bahan semulajadi lah yang terbaik untuk jaga dalaman dan naik seri muka.

Lepas tu buat pulak sendiri di dapur lagi dijamin terbaik! Guna 3 bahan dari dapur je dah dapat pakej tubuh sihat bertenaga dan makin hari makin cantik berseri.

Nak cantik kenalah amalkan lah petua ni.

Bahan diperlukan :

3 inci kunyit hidup
3 inci halia
3 batang serai
Gula batu (optional)
Air 3 gelas

Cara membuat :

Potong atau hiris semua bahan. Kemudian masukkan 3 gelas air putih. Didihkan sehingga air rebusan menjadi 1 gelas. Pastu minum ler panas-panas. Amalkan seminggu sekali.
Senang je kan nak dapat manfaat dari bahan dapur ni. Kunyit, serai dan halia ni memang banyak sangat manfaat untuk badan tau.

Kunyit :

-Bantu sembuhkan luka dengan cepat.
-Melambatkan proses penuaan.
-Membuang lebihan racun berbahaya dan bahan kimia dari badan.
-Meningkatkan antibodi badan.
-Mengawal paras gula dalam badan.
-Kandungan kurkumin dalam kunyit dapat bantu kurangkan lemak badan.

Halia :

-Menurunkan paras kolestrol
-Buang angin dalam badan
-Bantu penghadaman
-Kurangkan berat badan
-Menguatkan imuniti badan

Serai :

-Bantu sistem penghadaman
-Cantikkan kulit
-Buang toksin dalam badan
-Kurangkan bau badan
-Cairkan lemak dan sebagainya
Semoga bermanfaat untuk semua. Jom #SHARE ramai-ramai supaya sama-sama dapat buat untuk kesihatan. Selamat mencuba


Awet Muda & Hindarkan Badan Berbau, Rahsianya Ada Pada Cekur!

Menjengah FB Jabatan Pertanian Malaysia ada dikongsikan hasiat cekur yang boleh dikatakan antara ulam pilihan popular dikalangan orang Jawa.

Jom kita ketahui apa istimewa ulam atau herba nan satu ini.

CEKUR – amalan memakannya boleh menghilangkan jerawat dan awet muda
(idris bald)

Cekur , Cekuh atau galanga kecil merupakan sejenis tumbuhan herba ubatan bersaiz kecil yang boleh mencapai saiz 10 cm. Dikenali juga dengan nama-mana Kencur, Kentioer (Indonesia) Ingurupivali, Hingurupivali (Sri Lanka), Proh hon, Hon proh, Waan teendin, Waan hon (Thailand), Sand ginger, Finger root (Inggeris) atau nama saintifiknya Kaempferia galanga dari keluarga Zingiberacea.

Cekur, yang dipercayai berasal dari China dan India kini ditanam secara meluas di Malaysia dan negara-negara Asia Tenggara yang lain.

Cekur tumbuh merumpun dan mempunyai akar rizom yang isinya berwarna putih dan berkulit berwarna coklat keperangan. Daun tunggal, lebar berbentuk panjang membujur dan meruncing dihujungnya serta tidak bertangkai dan berbau wangi. Cekur juga berbunga yang keluar dicelah ketiak daun berwarna putih keunguan. Dibiak menggunakan keratan rizom yang matang sesuai ditanam di kawasan sederhana lembab, subur terutama di tanah yang berorganik.

Pucuk muda cekur enak jika dimakan sebagai ulam dengan sambal belacan, budu, cencalok atau bahan pencicah lain. Selain dari itu, pucuk cekur yang dihiris halus boleh juga digunakan bagi melengkapkan nasi kerabu, nasi ulam atau kerabu yang popular di pantai timur. Rasanya sedikit pedas dan ranggup serta wangi.

Rizom cekur yang mengandungi pati, air, zink, kalsium, kalium, zat besi, minyak atsiri berupa sineol, asid metil kanil dan asid cinnamik, etil aster, kamphene dan gam juga boleh dimakan dengan mengupas kulit dan ditumbuk bersama cili untuk dimakan bersama nasi.

Buang angin

Cekur sangat popular di kalangan ibu-ibu yang baru bersalin yang dikatakan boleh membuang angin, menguncupkan rahim dan penjarang anak.

Redakan penyakit

Dikatakan juga cekur mampu mengubati batuk, sakit tekak, meredakan demam panas dan pelawas kencing.

Awet muda

Cekur mempunyai bahan yang bertindak sebagai antibakteria, antifungus dan antikeradangan. Bagi masyarakat melayu, pengamalan memakan cekur boleh mencegah sakit sengal tulang dan awet muda.

Sejak zaman kuno, cekur telah dikenal sebagai tumbuhan ubat yang banyak digunakan untuk membantu merawat berbagai penyakit. Antara manfaat lain adalah untuk membantu melegakan sakit kepala, selsema dan beberapa penyakit lain.

Hilangkan jerawat

Selain dari itu cekur diketahui dapat membantu menyelaraskan badan, melegakan serangan migrain, mengubati asma, merawat penyakit reumatik, batuk dan dapat menghilangkan jerawat.

Mengikut kajian makmal, keberkesanan cekur adalah karena terdapat lebih dari 23 senyawa dan tujuh di antara senyawa ini mengandung senyawa monoterpena, senyawa aromatik dan sesquiterpene. Cekur juga digunakan secara meluas untuk pembuatan ubat-ubatan moden dan bahan-bahan kosmetik.

Manakala ini pula perkongsian daripada Nur Adibah berkenaan cekur yang dikongsikan hasil temubualnya bersama jirannya.

Jom semak.

Asalnya ke rumah jiran nak mintak daun pegaga je,sekali terpandang kat herba cekur tu.Biasa digunakan dalam masakan orang jawa kan.

Sempat la juga bertanya pada makcik tu apa khasiat daun cekur tu selain dari dibuat masak.

Makcik tu pun cerita yang dia dulu zaman anak dara suka makan daun cekur buat ulam katanya sedap petua orang dulu-dulu nak wangi kan badan kata nya.

Menarik kan bunyi nya saya pun tak lepas kan peluang untuk mencuba rasa dan manfaat kan herba yang ada.


Menyepi Setelah Masuk Ke PKRC, Maria Tunku Sabri Akui Perlu Banyak Rehat Dan Mohon Kemaafan, Netizen Titip Doa.

Pengacara, Maria Tunku Sabri memaklumkan dirinya kini sedang menerima rawatan di P Pusat Kuarantin dan Rawatan Covid-19 Bersepadu (PKRC) di Taman Ekspo Pertanian Malaysia (Maeps), Serdang.

Terdahulu, pengacara popular, Maria Tunku Sabri kuarantin di rumah. Namun, terpaksa dikejarkan ke PKRC setelah bacaan darah tinggi rendah, degupan jantung laju dan demam gara-gara dijangkiti Covid-19.

Terbaru menerusi facebook miliknya beliau mengakui tidak berkongsi sebarang kisah mengenainya sejak di bawa ke Maeps akibat kesihatannya.

Menerusi videonya yang terbaru beliau, memberitahu dirinya memerlukan rehat yang secukupnya.

Sebelum mengakhiri rakaman video, Maria dilihat mengalirkan air mata mengenai kesihatannya.

Dia turut meminta pengikutnya dalam Instagram supaya mendoakan kesejahteraan dirinya agar sembuh daripada Covid-19.

Semoga Maria Tunku Sabri terus diberikan kesihatan dan kesembuhan sedia kala.


“Kalau Tiada Duit, Kami Tak Benarkan Kahwin”-Rupanya Orang Cina Pantang Buat Loan Untuk Buat Majlis!

Sebut sahaja nak berkahwin, pastinya duit menjadi perkara utama yang dirunsingkan oleh bakal pengantin. Maklumlah, nak buat apa sekali pun sekarang ini memerlukan duit, kalau tak ada duit semua yang dirancang tidak menjadi. Atas alasan ini juga, ada antaranya hingga sanggup membuat pinjaman peribadi untuk berkahwin dek kerana tiada duit tabungan.

Namun tahukah anda dalam hal membuat loan bank untuk tujuan berkahwin, rupanya-rupanya menjadi pantang larang dalam masyarakat Cina. Difahamkan bagi orang Cina, tidak dibenarkan langsung untuk membuat majlis perkahwinan kalau tiada duit.

Ini sebagaimana apa yang dikongsikan oleh Tai Zee Kin di akaun facebooknya dan secara tidak langsung memberi kefahaman berkenaan adat orang Cina tentang isu perkahwinan. Ibu ayah lebih selesa anak-anak yang ingin berkahwin telah bersedia dari segi kewangan sebelum mengadakan majlis perkahwinan.

Ini cara orang Cina layan isu majlis perkahwinan (Wedding)

– jenis pertama ialah dua majlis berasingan (lazim untuk keluarga pengantin lelaki dan wanita yang berkampung di tempat belainan – contoh, keluarga pengantin lelaki di Sungai Petani Kedah, keluarga pengantin perempuan di Seremban, Negeri Sembilan). Ibu bapa pengantin akan saling hadir.

– jenis kedua adalah majlis yang bergabung (dua dalam satu) 聯婚, dimana hanya ada 1 majlis sahaja untuk kedua-dua belah pihak pengantin. Saudara Mara dua pihak akan hadir majlis yang sama. Majlis sebegini biasa berlaku kalau pasangan pengantin berasal dari tempat yang sama.

Kalau buat di restoran makan di Tampin, mungkin kadarnya RM50-RM 80.

Tai Zee Kin (Sepupu belah pengantin wanita) – RM250

Chew Hoong Ling (sepupu xxxx) – RM300

Joan Lai (Yi Poh) – RM 500

Jadi, bila bagi angpow, kami akan tulis dengan jelas nama di belakang angpow itu untuk memudahkan rekod. WAJIB. Tak caya? Hadirlah majlis perkahwinan cina, perhatikan angpow mereka bagi. Mesti ada tulis nama di belakang.

Sekian, terima kasih


Kejutan Hadiah Hari Jadi Isteri, Suami Sorok Gelang Emas Dalam Shell Out. Sweet!

Bahagia dalam rumahtangga itu adalah idaman semua pasangan suami isteri. Jika suami tahu menghargai isteri, sudah tentu makin kukuh harmoni keluarga itu.

Pelbagai cara untuk menghargai pasangan. Salah satunya yang mencuit hati dan tular di media sosial gelagat sweet seorang suami yang membuat kejutan hadiah hari jadi buat isteri tersayang.

Suami bukan sahaja memasak hidangan istimewa , Shell out tetapi menyorok hadiah gelang emas dalam menu berkenaan.

Kreatif! Tapi sweet.

Ikuti perkongsian ini bagaimana idea ini tercetus.

ABAH: Acu… ibu mana?

ACU: Dalam bilik… sedapnya bau, Abah masak apa?
ABAH: Shell Out…
ACU: Tak bau macam yg Abah buat dulu…
ABAH: Ha ah… dulu perasa kari, yg ni perasa AGLIO OLIO tapi Abah tak tahu jadi ke edok…
ACU: Abah bersungguh- sunguh ni kenapa?
ABAH: Kan hari ni harijadi Ibu.
ACU: Tadikan Abah dah hantar bunga dgn kek kat sek. Terkejut Ibu.
ABAH: Ya ke Ibu terkejut? Malam ni Abah nak kejutkan lagi… Abah nak bagi hadiah ni kat Ibu.
ACU: Hu yoo… gelang emas!!! Abah letak je dlm shell out tu. Bila dah habis makan, mesti ibu jumpa…
ABAH: Pandai Acu…
ACU: Anak bapak…
ABAH: 😅😅

DOA DAN PUJIAN NETIZEN

Selain itu, turut di kongsi cara membuat shell out.

RESIPI SHELL OUT

Wow menarik menu shell ini. Ringkas dan mudah nak buat.

Selamat mencuba!


“Berat Sungguh Dugaan Seorang Isteri. Wahai Lelaki Hargai Isteri.” Sweetnya Ucapan Suami Wawa Zainal.

Pasangan selebriti sepadan dan serasi, Wawa Zainal dan suami, Aeril Zafrel sering jadi perhatian ramai.

Terbaru perkongsian oleh suami Wawa sungguh sweet, Aeril Zafrel dengan mengatakan bahawa dugaan seorang isteri itu berat, maka hargai isteri.

Lebih-lebih lagi isterinya kini sedang hamil. Tentu banyak cabaranya dalam tempoh kehamilan ini.

Kata-kata inspirasi walaupun ringkas telah menarik perhatian netizen.

Ikuti perkongsianya.

PASANGAN SWEET

Perkongsian yang sungguh inspirasi.

Sumber: Instagram Aeril Zafrel


Nampak Remeh Bab Pemakaian Tapi Penting Sangat Untuk Mudahkan Urusan Ketika Terima Vaksin. Sila Takenote!

Sebelum ini media ada melaporkan pengguna MySejahtera telah boleh mula membuat pendaftaran untuk menyertai Program Imunisasi Covid19 Kebangsaan sejak 23 Februari lalu menerusi aplikasi itu. Bagi mereka yang telah mendaftar, temujanji akan diberikan kelak dan sebelum anda melangkah kaki ke hospital, ada baiknya hadam terlebih dahulu dari aspek pemakaian bagaimana yang paling disarankan agar ianya nanti memudahkan lagi proses suntikan vaksin diberikan.

Hakikatnya, soal berpakaian untuk ke klinik atau hospital ada yang menganggap ianya perkara  remeh tapi sebenarnya cukup membantu memudahkan urusan anda dan pegawai kesihatan. Nak tahu lanjut. Ikuti perkongsian ini.

Proses pendaftaran untuk menerima vaksin

Perkara ini nampak remeh tetapi sangat penting untuk memudahkan urusan semasa pengambilan vaksin!

Bayangkan jika anda hadir ke pusat pengambilan vaksin dengan kebaya ketat dengan tudung lilit 360’ serta pin berjurai, pasti sangat sukar dan perlu mengambil masa yang lama untuk anda mendedahkan bahagian bahu untuk menerima vaksin.

Untuk lelaki, anda mungkin terpaksa mendedahkan dada bidang jika mengenakan kemeja lengan panjang yang ketat.

Untuk Lelaki/ wanita

Pilih pakaian lengan pendek yang longgar dan selesa. T shirt/ kemeja atau t shirt polo lengan pendek yang sesuai

Untuk wanita berhijab

Rancang untuk mengenakan pakaian 2 lapis dengan 1 pakaian longgar lengan pendek di bahagian dalam dan kardigan lengan panjang di bahagian luar.

*Jangan bimbang, bilik suntikan untuk wanita adalah berasingan dengan lelaki